url: =Lungdambawl Thu laigil – 14 ~ Khaibawi :: ZOMI DAILY\nLungdambawl Thu laigil – 14 ~ Khaibawi\nposted on 24 December 2014 at 1:41 am Lomkholna: Article, Biakna, Christmas, Khaibawi\nBiakna dangte tawh i kilam danna ahi hi\nLeitungah biakna tuamtuam pasian tuamtuam tampi tak om hi. Ahi zongin ei Christianta leh a dangte a I kibat lohna in Zeisu Khrih hi hi. Biakna dangte a pasian a dingun nasem uha, a lungkim sak kei uh leh gimlawh, sihlawh thei uh hi. Ei Christian te Pasian Zeisu Khrih pen a mita dingin hong kipia khia in ki niamkhiatna tawh bawngbuk sungah hong suak in bawng ann nekna kuangsung ah kisial hi. Biakna dangte pasian si in thokik nawnlo hi. Christian te Pasian Zeisu si in thokik hi.\nNi 1/12/ 2001 kumin Kawlgam a MCC makai 30 leh Bhudha makai kumpi thudotpi te pawlkhat Swedagon Pagoda ah holimna nei uh hi. Christian biakna tup le ngaim, Bhudha biakna tup le ngim holimna neikhawm uh hi. A gente uh thuhoih vive ahi hi. Tualai tak Bhudha makaipi khat in Sia. Enno(Rev. Dr. Pau Khan En) kiangah aileh Christian biakna leh biakna dangte aki lamdan’ phatdeuhna, Christian biakna I tumdangna( what is the uniqueness of Christianity) in bang ahi hiam? ci-in thudong hi. Sia. Enno in Zeisu Khrih ahi hi, ci-in dawng hiat hi. Eipawl bang hileng I dawnding mel kitheilo in Laitui Ciamnuih khuisunga Pastor gupkhiatna thu genpa ki bangkhamai ding hi.\nZintun Nading Mun Omlo: Tua hunlai tak pen Judah gam ah nek le dawn a giautawh mahmah hunlai tak ahi hi. Mikisim hun ahih manin zin zong tam hi. David suan le khakte pen zintun man’ lakna ding thu omlo hi. Tua ahih manin sum ngahna ding zin na hilo uh hi. Judan mite pen sum huaiham leh sum duh diak mahmah uh kici hi. Sum ngahna ding ahih nak leh a lupna nangawn uh onngam uh hi. Amau upna ah Messiah hong paiteh vantung panin hong paisuk dinga, Zion Mual hong sikding hi, cih upna nei uh hi. Mary sung panin Zeisu hong suak ding cih theile uh kituh in sisan naisan kisuah kha ding uh hi. Tua ahih manin Zeisu ahi dingin lamen vetlo uh hi. Mihau khat hi leh Zeisu hong suakding cih thei le-uh Bawngbuk ah tungsak peuhmahlo dinguh hi.\nBawngkuang: Sia. Go Khen pau leh citciat se-aw mataw.., cih ding khat mah ahi hi. Bang’ hang hiam cih leh bangmah a, aki simlo bawngkuang, bawng ann nekna kuang, ninlak khawnga aki koih sungah Zeisu a kisial manin tuni dong tua bawngkuang leitungah minthang a, la in ki sa in thu in gen bel in kinei hi. Nang zong, tuni in na nuntakna bangmah na kisak kei a, na khantoh nop, na minthan nop leh thu dangdang ngaihsunlo in na sungah Zeisu suaksak ziau lecin na ngimna hong tangtung ding hi. Pasian gam leh adikna zong masa un tua hi leh na kisap nadang khempeuh zong hong piakthuah veve ding hi(Matt 6:33).\nTua bek hilo in mipil ulian inn khat sungah tungin kikoih hi leh kuamah thusim mipi lak ah zong aki omsaklo tuucing te’n mukhalo ding hi. Zintun na ding mun mulo in bawngkuang sungah a kisialna in misim mawh mi nuainet, mi pampaihta dingin na manpha mahmah hi. Na nisim nuntak na ah zong haksatna khatpeuh na tuak in, hong ki pampaih, hong ki simmawh in nuainetna khatpeuh na tuah khak leh lungkia pah ken, Pasian in midangte ading in thupha khat in hong zanghnuamzaw zongh na hithei hi.\nTuucingte: Bethelem khua mualtung pangkhat ah tuucingte om uha, nitak simin khuadam mahmah ahih manin Meiphuak sepin a lungsim ua om thute kikum litlit theizel uh hi. Tuakawm in Judah mite honkhia ding Messiah cik hun ciang, hong suak in, David gam hong ukding, hong luahding hiam cih bang dan thute kikum in aom litlit laitak uh, thakhat thu in vantung panin khuavak hong tang suk vat a, lau in leilak ah pukliang uh hi. Tua ciangin Vantung mi in laukei un mikhempeuh a lungsamsak ding thuthak khat ka hong puak hi, tuni in David khuapi sungah Khrih asuak hi, ci-in vagen hi. Tuakhit phet in vantung galkap honpi in van asang belna ah Pasian min thang henla,… adeih mite tungah nopna omta hen cih la sa uh hi. Leitung mi lasiamte lasak zong zaknop mahmah ahih manin vanmite lasak bel zaknop peuhmah ding hi. Nopna Hebrew kamin SHALOM mangkam in Peace ei kam in lemna, daihna, nopsakna etc, ci-in kikhia hi. Lasiam TS Khai le Esther Cingsante la aihiam khat ah Lemna, Lemna kumpi hong paita hilo maw,…..,mikhempeuhmaitai in lungdam Emmanuel Pasian hoihna… cih la bang’ I phawkliang hi. Hih SHALOM khiatna pen Lai Siangtho siam pawlkhat te’n a gen uhteh kaveng kapam tawh, ka lawmte tawh mi dangte tawh kisia kei peuhleng cih ciang bek hilo in amau ading ke’n bang phattuam na hih sak theiding, bang bawlthei ding, semthei ding ka hih hiam cih lamsang hizaw hi, naci uh hi.\nVatung Mite Lasak: Vantung mite lasak pen kilemna omta hen cih hina pi’n tuni tan leitungah buaina tuamtuam I innkuansung, I nupa kal, tate kal, I pawlpisung, I Khuasung, I gam I lei leh gam khat le gam khat gal kido na nangawn ki tatsatlo mawk hi. Vangtung mite lasak SHALOM daihna omta hen acih tawh I leitung nuntak zia ki leh bulh zawsop hi.Leitungah galpi khatna 1914-1918 hong pianga a venkhit ciangin leitungah gal kidona aom nawn loh nading in gam 50 ki pawl in League of Nations hong piangkhia hi. A ngimna uh leitungah thauvui thautang tawh kido nawn peuhmah loin kam tawh kikum khawm ding cih ahi hi. Ahi zongin tangtung zotuanlo in leitungah galpi nihna 1939-1945 kikal in hong piang leuleu hi. Tua khitteh tuaci bang a piannawn loh na ding ci-in UNO hong piangkhia hi. Ahi zongin tuni tan leitungah gal gimnam ki tawlngalo in tusawngteng bang’ houh suk mahmah laidep hi.\nVantung mite lasak I ngaihsutteh van a sang belna ah Pasian min thang henla, adeih mite tungah nopna omta hen, cih ahi hi. Pasian minthan nading zong masa loin eima leitung nopsakna ding bekh, ei I kuansung bek, I beh I phung, I khua I tui ading bek, I zonkhak man hang hingel khading hi. Pasian mailah zong masa loin Zeisu I deih kei mawk leh I san kei mawk leh I leitung nuntakna ah SHALOM, daihna aom loh ding mah a buaidet ding mah ahi hi. Leitungah nopna omta hen, ci-in na salo uh a, adeih mite tungah nopna omta hen, naci uh ahih manin vantung mite lasak leh I Topa Zeisu hong pianzian pen a ngaihsut huai mahmah thu laigilpi khat ahi hi. Hong pian dan, a kidawn zia, biakna tuamtuamte a tawh ki nak lamdan’ mahmah hi. Tuni in tuaci bang Pasian, gumpa I neihkhak hampha kisalo na hi hiam, lungkia in nunghei sawmsawmlai ding na hi hiam. Na upna na muanna aki khelkhelphial zongin I Topa Zeisu hong itna in kikhel ngeilo, ki dang ngeilo hi.\nPrevious: ZIUSA pan Lungdambawl leh Kumthak Thuphapuak\nNext: Lungleng Christmas\nMalaysia, Kajang vengsung aom Hotel khatah Myanmar pasal khatin numeikhat dawtlum\nKhuado Pingpong Fellowship TA President Cup nuamtak kizo\nMalaysia ah Kawlgammi 2 Revolver thauneu khattawh kiman ~ ZD\nObama in US innkangpi mangpha akhakma in Europe nisuahna lamah Abram Tank sawl ~ TK Lian


timestamp: atn

url: =Thuthak tomkim ~ The Tedim Post (22 Aug) :: ZOMI DAILY\nposted on 23 August 2020 at 11:33 am Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (22 Aug)\nRakhine gamah Covid-19 natna ngah 22 ki behlapna hangin Sittwe Township a om mipite in vak khiat loh ding (Stay at Home) thukhun zuih dingin Cidamna lam thunei ten tangko uh hi.\nMyanmar gam sungah COVID-19 natna lungno khat ahi aki lawh baih mahmah lungno pen gam pua lam pan hong ciahte tungpan kimu ahih manin mipite kidophuai mahmah hi cih Cidamna lam tawh kisai thunei ahi Dr. Zaw Than Tun in mipite tungah gen hi.\n2020 kiteelpi ah mee pia nuam gampua lam a om mipite in mee apiak kholh theih nading in Embassy ah form 15 tawh a siau mimal 109,000 val phata hi, cih thu kiza hi. Mee sazian ah min kihel loh manin form 3 tawh a siaukik gampua lam a om mimal zong 1,000 valta hi.\nMyanmar gam Kumpi in December kha dong COVID-19 hangin sumlut tawm tuam ahih manin meisum kha khat in unit 150 manta hong peng sak uh hi, ci in meilam tawh kisai thunei ten tangko khiatna nei uh hi.\nChina(Sen) gamah guahtui tamluatna hangin August 18, 2020 ni-in mipi 100,000 val bang munsangna lam ah kikhin uh hi, cih thu kiza hi.\nAfrica Nitumna lam Mali gamah galkap ten kumpi thuneihna la in a kumpipa leh Chief Minister pa uh a panmun panin khawl uh hi, cih thu kiza hi. Galkap lam pan kiteel thakna ka bawl ding uh hi, ci-in zong mipi tungah kamciam pia uh ci hi.\nJapan gam Tokyo Khuapi ah khualum luatna hang tawh ni 9 sungin mimal 26 in sihlawh uh ci hi. A si atam zaw pen Kum 70 val vive ahi uh hi.\nUSA gam, California ah khuahun sat luatna hangin mun 29 ah gam katna piang a, Acres 120,000 val bang kang tum ci hi.\nAugust 20, 2020 ni Leitung bupah Covid-19 natna ngah Tein 220 val(22,473,382), asi Tein 7 val (789,103) leh adam kik Tein 140 val (14,373,971) phata hi. Source : 7day news, , Eleven Media, The Myanmar Times, VOA Burmese, USA Today. Thukai khawm : Lia Lu Lun, Lia Shang Shang.\nPrevious: TBA Tagah sang (TBA Orphanage Center) ~ Khup Khan Thang\nNext: Mi a tamzaw te biakna zondan ~ Pu Thang Siangh


url: =ZAM Thupuak :: 19 April 2015 :: ZOMI DAILY\nZAM Thupuak :: 19 April 2015\nposted on 18 April 2015 at 10:45 am Lomkholna: News, Newsletter, Refugee, ZAM, Zomi\nMalaysia UNHCR Representative Richard Towle tawh kimuhna\nApril 13, 2015 ni zingsang nai 10:30pan 12:30pm UNHCR Conference hall ah Malaysia UNHCR pan alianpenpa Richard Towle, Rachel (RST), Usher (OPI) leh Mohammad (IAD) teng leh kipawlna makaite leh pawlpi makai teng kimuhkhopna kinei thei hi. Hih bang kimuh khopna hong pian theihna dingin ACR, CRC, DAI, FRO leh ZAM panin makai teng kimu khawmin Richard Towle tawh kimuh ding kigen in, pawlpi sia teng zong hong kihel leh hoih dinghi hong cih kik ciangin pawlpi sia teng zong Thupuak ah ki zasak in hong kihel thei pah uh hi. Hih kimuhkhopna sungah atheihhuai thu tampi hong genkhia thei uh hi.\nMalaysia UNHCR Representative Richard Towle\nKipawlna pan nasep khiatna te uh thupi sathei mahmah ingh. Tuni a kong thugen dingte pen mipi zaknop dingin cikhum hello in hong gen ding hing. UNHCR nasep gambel galtai mi cimawhte panpihna tawh kisai in Malaysia sangin ahuh huaizaw Syria, Iraq, Afghanistan cihbang gam tampi ah cimawh gambel galtai huhhuaizaw om ahih manin Malaysia ading fund tam kingahzo nawnlo hi.\nHong tungding 2016 ah tukum sangin hamsa zawkan lai ding hi. Malaysia UNHCR ih nasepzia pen siangsak, tawmsak tektek nuamta in tua sungah Chin State pan ateng zong hong kihel ding hi.\nNungdiak in Kawlgam, Chin State ka vazin a mualtung khua hi-in kahto, tuaksuk tam mahmah hi. Hakha khuapi ah ulian pawl khat leh pawlpi sia pawl khat tawh holimna ka neithei hi.\nChin State pen khantohna lamah a zekai hangin amite nuntak khuasak zia ah bangmah luahuaina om nawnlo in gambel, galtai (refugees) dingin ka lamen nawn kei hi. Gam 3 na khat peuhpeuh painop manin Malaysia hong pai vive uh hi.\nGam 3 na tuntheihna ding a la gamten zong athu uh khelta in tu hun ciangin innkuan kigawmkik ding te bek lazaw ta uh hi. Ahonhon in gam 3 na paisak cih omnawnlo hi. Tua ahih manin na mipih te uh Malaysia hong pai nawtloh nading un na gen sawm ciat un.\nMailam ah UN ciaptehna ngah ding hong hamsa mahmah ta ding hi. Bang hang hiam cih leh :\n(a) Kawlgam ah na khuasak dan uh pen gambel, galtai (refugees) ding dinmun hi nawnlo hi. Kawlgam pen lauhuai nawnlo hi.\n(b) UNHCR in mithak lakna ding fund a kicing in neilo hi.\nMalaysia UNHCR adingin tukum 2015 pen ki hotuahna, ki laihna hun hi ding hi. Hih bang ahih hangin UNHCR in bangmah hun nawnlo, panpih nawnlo cihna hipahlo hi. Naupang te sangkahna, cidamna ah kisem toto lai ding hi. Tua hih manin no le no Tune Insurance na lei hamtang ding uh thupi mahmah ding hi.\nNo adingin a thupi pen in nasep hoih ngah ding leh na hoihtak a nasep theih ding uh hi pen hi. Hih vai tawh kisai in Kumpi te tawh zong kikupna ka nei uh a, UN ciaptehna ngahsa te leh kipawlna card tawite nasep theihna ding ka kikup laitak uh ahih manin bang mah kong genkhia nuam nai kei hi.\nKumpi in nasep theihna ding phalna hongpia in hi leh UNHCR card sangin muanhuai zawtham ding hi. Hi bang a kong gen tak ciangin Chin State pan a hong pai teng hong deidan deuh cihna hilo hi. Hi teng khempeuh pen 17 August 2010 ma a UN ciaptehna ngahsa gam 3 na paiding vai tawh bang mah kisailo hi. Gam 3 na paiding vai pen a beisa mah bangin ki zom toto lai in na ngak uh kul bek hi. Tua bekthamlo in tua khitzawh a ngah te zong pawl khat a mau thu le la zui-in pawl khat ki paisak lai ding lametna om hi. Hih pen hilai Malaysia UNHCR te cih hilo in hongla ding gam thumna cih hizaw hi.\n50% bang pen UN panin a kisap ciangin kisam theilo hi. Amau koi ah om cih kitheilo hi. Gam 3 na pai ding a kisam ahi hi. Phone nambat nalaih uh leh UN zumah na phone nambat thak hong piakik hamtang un. Banghang hiam cih leh UN pan a kisam theilo teng kipawlna te tungah kipia theilo hi. Tuni ciangciang UNHCR in khangham/kumtam te, damlo te, naupang kumcing nailo te leh mi banglo te ki panpih lai hi. Mailam ah tua teng zong amau thu le la zui bek in ki panpih zo ding hi.\n2013 a UN ciaptehna ngah ding a kisamsa, a ki cancel te leh adangte adingin mailam ah ahonhon a UN minsanna om ding hamsa mahmah ta ding hi. UN card mangsak te pen angeina mah bangin na card uh nalaih uh teh Card ngahkik pan ding hi.\nThongkia te sung panin kua teng UNCHR in honkhia thei ding? UNHCR ciaptehna ngahsa mite bek honkhia thei ding hi. Tua khit ciangin innkuan lutpih ding angak lai amin uh UN ah om khinsa te bek in ngah theih ding hi. Tua ahih manin innkuan laibawl hamtang ding thupi hi. Ahi zongin UN card ngahnopman, gam 3 na painop manin zi le pasal neite ki ngahlo ding hi.\nNung diak a thong pan hong suakta UN mi hilo ahih manin bangmah kihuh theilo hi.\nUNHCR hotline pen mitampi zat ahih mah bangin kingah pakpaklo mah ding hi, adang behlap ding zong hithei tuanlo hi. Gentehna in alen ni ding kithei khinsa kiman bang omin, a kimatna hangpen ama gamtat hoihlohna tawh kiman ahih kei nak a leh ahun lapin hong ki panpih ding hi.\nAugust 17, 2010 khit zawh a UN ciaptehna ngah te ahonhon in gam 3 na pai cih om nawnlo hi. Malaysia ah UNHCR in Chin State pan 2006 a kipan USA lengthei ding February khabei 2015 ciangciang tul 56 val pha hi.\nInnkuan lutpih vaitawh ki sai-in kisem toto a, deihloh penin innkuan lutpih te a kimat a leh UN ciaptehna kipia hi. Naungek suaktung te a Pa/Nu in UN aneih leh nau hong ap ciangin angah nailo pen tawh UN kipia khawm pah hi.\nCDU makaihna tawh SGBV thusinna\n14 April ni zingsang nai 10am-12:30pm ciang CDU makaihna tawh International Catholic Migration Commission (ICMC) Sexual and Gender Based Violence (SGBV) thu sinna kinei hi.\nICMC te nasep bulpi pen ahih leh gam 3 na tung ding gambel mite gam 3 na ngeina le dan tawh kituak in numei le pasal deidan neilo a khuasak nuntak theihna ding hilhkholna ahi hi. Innkuan sung buaina tuamtuam neite huh/panpih in, mimal kikep zia ding hilhcianna leh counseling te nei uh hi.\nICMC pen UNHCR tawh sem khawm hi-in buaina tuamtuam neite adingin tawmvei om theih pakna ding inn piakna leh UNHCR ah avai te puaksakna nei uhhi.\n1. Innkuan sung buaina tuamtuam tawh kipelh theihna ding genkhiatna leh\n2. Buaina tuamtuam neite bangci huh ding cih hipi pen hi.\nInnkuan sung buaina tuamtuam hangin ICMC huhna kisam te’n anuai te tawh kizopna kibawl thei hi.\nICMC Hotline : 010 421 1274 (9am-9pm kikal)\nICMC Email : <sgbv.my@icmc.net>\nMalaysia kumpi in Refugee te tate kumpi sangah kahsaklo ding\nDewan Negara ahi kumpi uliante thukikupna thugenna ah “Malaysia kumpi in gamsunga om Refugee naupangte Kumpi sangpi ah kahsaklo ding hi” ci hi.Seri Shahidan Kassim in a genna ah zong Refugee te tate pen kumpi sangpite ah sang kah theilo ding uh a, ahi zongin kumpi tawh a kizomlo sangte ah bel kikahsak ding hi” ci hi. Kumpi tawh akizomlo ih cih ciangin mimal leh kipawlna in deihsakna tawh a phuat sangte cihna hi. “Tulehtu in Malaysia kumpi pen hih thu tawh khauh takin gamtaang ding hi. Banghang hiam cihleh hih naupangte pen UNHCR Card tawite hi uh a, Malaysia kumpi pen UN sungah member hilo hi. Tua ahih manin UN Card tawi naupangte pen kumpi tawh a kizomlo mimal leh kipawlna in a phuat sangte bek ah kah thei ding uh hi” cih thuDr. Asyraf Wajdi Dusuki in Dewan Negara thu kikupna munpi ah pulaak khia hi. Source : www. bernama.com\nMalaysia kumpi in UNHCR zumpi ah Refugee vai nawh mengmeng dingin kun leuleu uh a, adiakin Kawlgam Refugee te vai nawhpha deuh dingin ngetna bawl kik hi. Datuk Seri Shahidan Kassimin a genna ah “Hih Kawlgam Refugee te hangin gambup ah tualsung vai hita leh sumbawlna daihna om nawnlo in buaina leh haksatna bek hizaw ta hi. Tua banah, UNHCR tawite zong UNHCR in hoih takin sit phakik hi leh Refugee taktak tam nawnlo ding hi. Tampi tak pen gamsung nuntaak hamsat manbek a hongpai hi uh hi” ci hi. Roslin in Malaysia gam sungah Refugee lian bangzah pha a, amaute in bang hamphatna teng ngah uh hiam cih a dotna pen Shahidan in hi bangin dawng hi. “Malasyia gambup ah Refugee leh Asylum Seekers kigawm 151,770 phata hi. Tua lakah Kawlgam mi bekbek pen 140,652 pha uh hi. Hi te pen Malaysia kumpi in UN member ahih lohna uh hangin Refugge ahihna uh theihpihlo hi. Mihing hihna tawh Kumpi in amau tungah itna lak khia veve a, gamsung thukhun a palsat kei naak uh leh mat leh hen tuaksaklo banah cina lunate zong zato leh sikhante ah limtakin a khoi banah sang zong kahsak uh hi” ci hi. Source : www.nst.com.my\nRSC te ZAM zumpi ah hawhna\nGeelnasa om mah bangin 17 April 2015 nai 9:30-12:30 ciang RSC zumpi panin ulian te 4 hong paithei uh hi. Thu dong mimal 80 val uh a RSC in nasep zia teng hong gen khit ciangin mimal in thudotna kipan to pah hi.\nRSC te sep le bawl bulpi pen ahih leh gambel te USA ah manngetloh a puak ahi hi. Adang gamte tawh kisailo hi.\nMin kitaih na hang a UN tungsuk kikte pen UN panin na daan uh a bei khit ciangin RSC hong puakto kik ding a tua panin USA ten khat vei hong sitpha kikin aman siang ciangin hong kisam kik thei pan ding hi. Hong kisap pak kei leh lung himawh kei un thuhoih hizaw hi.\nRSC na phi ciangin https://casi.rescue.org tung-tawnin na dinmun ettheihna ding password hong kipia ding a tua pan ki en thei den hi.\nUSA a na sanggam, tanau leh lawmte omna kipia thei a lenna ding thusinna hong kisap mateng kipia thei hi. Ahoih pen ah bel RSC na phi ni piapah le teh hoih pen hi. USA a om na meltheih te’n sum le pai bangmah piak kullo hi.\nEmail or lai nong khak uh ciangin na Min, na Card No. leh na Phone No. hong kitel sak mahmah un. Na khak zawh kal 3 sungin thu hong ki zasak kik ding hi.\n⦁ Pa Thang Lam Sum leh Nu Niang Lam Nem (Lailui) te tapa, Tg. Cin Suan Mung adingin JPN kumpi zum panin certificate kilak sak thei.\n⦁ Pa Lam Khan Tuang leh Nu Cing Theih Ciang (Thalmual) te tapa adingin JPN kumpi zum panin certificate kilak sak thei.\n⦁ Pa Mung (Vangteh) Siama Amny te nauno adingin birth certificate kilak sak thei.\n⦁ Man Suan Nuam (Cikha) HKL leh HEI ah 6 April ni-in ki buaipih.\n⦁ Ciin Suan Cing (Phaiza) Ampang zato ah 8 April ni-in ki buaipih.\n⦁ Cing Za Huai (Mualpi) Sungai Buloh zato ah 9 April ni-in ki buaipih.\n⦁ Zam Za Sing (Laaitui) Langkap Camp a om a vai ding April 10 ni-in Embassy ah ki buaipih.\n⦁ Pakok Senas thong a om Thang Taa (Kawlpi), Ao Thawn Pau (Kawlpi), Thang Kim leh Cin Suan Pau te April 10 ni-in UN ah ki report sak.\n⦁ Dim Suan Pau (Laaitui) Bukit Jalil Camp a om a vai ding April 10 ni-in Embassy ah ki buaipih.\n⦁ Cing Sian Nuam (Mualnuam) ZRC card tawi palik te’n manin palaai te pahpihna tawh suakta kik.\n⦁ Bukit Jalil Camp a om Langh Sawm Dal (Lailo) leh Thang Cin Khai (Lailo) te April 10 ni-in UN ah ki report sak.\n⦁ Sing Pau (Singunau), Mung Lian Kap (Pyidawtha), Suan Khua Mang leh Zam Khua Tuang (Teeklui) te a omna uh a kikansan laitak.\n⦁ Nang Kap Sing (Anlangh) leh Suan Kam Lian 13 April ni-in Setapak pan CID te mat Pudu ah puakin palaaite buaipihna tawh suakta kik thei.\n⦁ Thang Sawm Piang (Vangva) 13 April ni-in SetapCID te mat palaaite buaipihna tawh suakta kik thei.\n⦁ Khen Mung (Anlun), Pau Muan Lian (Anlun) leh Kam Suan Mung (Anlun) te kimatna pan 14 April ni-in palaaite buaipihna tawh suakta kik thei.\n⦁ Lang Khan Suan, Kam Khan Lal leh Bawi Thang (Vanglai) te kimatna pan 14 April ni-in palaaite buaipihna tawh suakta kik thei.\n16 April 2015 ni sun nai 1-5pm ciang Methodist College KL ah gambel sangnaupang te data ciaptehna OpenEMIS sinna kinei thei hi.\nMun tuamtuam, Gam tuamtuam a om Zomi te tungah Tangkona\nAtung athu tawh ki zui-in Kap Za Dongh (Kum 26) ii luanghawm kivuina thu leh man (photo) Facebook panin kimu khia hi. Thu piang aki theih ciangin ZAM panin a thu ala kikan pah aa, tuni ciang dong kua tapa, kua khua, koi kipawlna ah lut cih kimu khiazo nailo in ameltheih, khuapih tuipih te zong kua mahin ZAM zumah huhna ngetna omlo hi.\nKap Za Dongh (Kum 26) pen 26/12/2013 ni-in Lenggeng camp lutni ci in palik ten ciamteh hi. Thong sung pan si hi\ncih kigen aa asihni kigen lo hi. Siluang pen Selemban zatopi ah puakin, Kawl te Tuibuah pawi sung thupha dawhna in Kepong a phualsat Kawlte Genvai kipawlna te makai in 16/4/2015ni in Cheras hanmual ah mei tawh halna nei ci uhhi.\nTua ahih manin Kap Za Dongh (Kum 26) pen Lenggeng Camp ciaptehna ah Card (Document) neilo ci in ki ciamteh ahih manin Zomi takpi maw/hilo cih a thei omlo ahih manin koi mun, koi gam a om Zomi te in hi thu ki zasak sawnin ih kan khawm ciat nangin zumpi panin kong zasak uhhi. Zomi hi cih telna omlian lo ahih manin social media tuamtuam pan zakna a nei ih om leh nong zaksak nangun zahtakna lianpi tawh kong tangko uhhi. Zomi te luanghawm meitawh kihal te hilo hi hang.\n⦁ Myanmar Believers Fellowship RM200\n⦁ Suanghoih khua kipawlna RM100\n⦁ Vangteh khua kipawlna RM150\n⦁ Cikha khua kipawlna RM100\nMapankhopna sumngah khempeuh kikhak nuam ahih manin Pawlpi, khua kipawlna leh mimal mapankhopna kihelzo lai ding peuhmah in ZAM ah 21 April ni ciang kipia thei lai hi.\nPyidawtha a teng, Pa Pau Pak Sing (Lamzang) leh Nu Lian Sian Nuam/Bawboih(Tungzang) te tanuLia Vung Sian Hoih2/4/2015 ni in Ampang zatopi panin suakkhin phetin hong nusia kikpah ahih manin amau nupa tawh kibangin Zomi te zumpi panin kidah pih hi. Nauno ii luanghawm ahih leh ZSM makaihna tawh ani mahin vaiteng kizo thei pah hi.\nTuitum khua,Rev. Tual Khan Pau leh sianu Niang Khan Vung te tapa Upen Pa David Vungh Lian Mung, Samte beh (Kum 42)sunglam damlohna hangin 10.4.2015, 11:30PM hun in Ampang zatopi pan hong nusiat na hangin ih dah mahmah hi. Pa David Mungseen khakna hun 14/4/2015 ni-in ZAM Hall ah, ZCF Canaan makaihna tawh hunbawlna kinei a, ZSM makaihna tawh SungaiBuloh hanmual ah lungkim huai takin ki kha thei hi. Topa hehnepna athakin hong tungta hen.\nZYA Magazine kingahta\nZYA kawlpi Tin Jubilee Magazine kingahta ahih manin a lei nuam peuhin ZAM zumah kingah hi. Bu 15 bek om hi. Laimai 232, bu khat teh RM50 bek hi.\nZAM Thupuak ala pawlpi peuhmah in hong kikoihsakna mun ansai te panin na la hamtang un. Sum tampi bei a ki print ahih manin nihvei kizom a lalo te hong ki print sakzo nawnlo ding hi. Zomi Daily pan na et uh hong kul maita ding hi.\nKidawm in pilvaang ciat ni!\nTusung teng Malaysia gam mun khempeuh phialah lamkhak (roadblock) leh operasi omden pian ahih manin vaksuk, vaktoh na ah kidawm in pilvaang ni.\nLimkokwing University ah sangkah nuamte ading\nGambel khangno te adingin UNHCR vaihawm sakna tawh Limkokwing University ah sangkah nuamte adingin Diploma Certificate anuai ateng kisin thei hi.\nHair Design aIT\nEvent Management aHospitality and Tourism.\nCourse khat le khat a sinhun zah kibanglo in kha 6 pan kum 2 ciang sawt thei hi.\n⦁ Kum 17-24 kikal hi ding.\n⦁ UNHCR Card nei ding.\n⦁ Mangpau hoihtak pauthei ding.\n⦁ Khakhat sung inn leh University omna Cyberjaya kikal lamsap, an man ding leh course sinna RM800 kim bei ding.\nAlunglut khempeuh in ZAM zumpi panin ki siauhpih thei hi.\nHehpihna tawh hongkan pih un\n1. Tg. Khup Sian Khai UNHCR No. 791-10C00668 (Tungzang) pen, 1 March 2015 ni a nasem pai contact kingah nawnlo ahih manin amu na om uh leh ZAM zumpi or 010 256 5664 ah hong zasak un.\n2. Lamzang khua, Pa Kham Khan Mung leh Nu Cing Za Hau te’ tapa Tg. Zam Sian Tul Uk (ZAM-28999) a omna kitheilo ahih manin amukha, atheikha na om uh leh ZAM or 018 297 3371 tawh hong zasak un.\nPalikte mat na hizaw\nNungkal mimang sazian sung a hong suak Sian Tawng (Suangzang khua) pen a mang hilo in Palik te mat na hizaw a tun Dangwangi Lockup ah om hi.\n⦁ Veng tuamtuam a om KK vanzuakna sai te a sem ding Zomi citak pasal/numei honkhat kideih hi. Nasep hun 8am-8pm. Sun nai 2 sung khawl. OT nai khat te RM6.50. Kha khat RM1237.50 ngah thei ding. Na omna veng tawh kinai penpen ah septheih nading hong ki vaihawmpih ding.\nAlunglut te adingin Monday & Wednesday ni sun nai 2pm simin interview na om ding hi.\n⦁ Cheras Yulit ah zingsang lam tuibawl ding pasal 1 leh nitak lam kuangsawp ding pasal 1 ki deih.\nAlunglutte kizopna ding ‘ 012 367 4665\nPrevious: Ulian Kam-uih\nNext: Zomi Nam Picinna Ding Tualsuak Lai Sinna Hon Pawi


url: =Aki selsim Siampi (The mystery priest) :: ZOMI DAILY\nAki selsim Siampi (The mystery priest)\nposted on 5 July 2018 at 4:50 pm Lomkholna: Biakna, Dimlunzam, News\nKa siapa in, puan bebek omna mun khat ong paipih hi. Tua puan kawm teng ah tawlkhat avamang dildel a, aden ciangin, akhut ah, puan kang agol khat a ang ah aeng, manta ci leh asandup aki thuah leh kawnggak puan khat zong ong tawi hi.\n“Tua bang a hia sia?” “Hih puanpi pen COHANIM i puanpi hi veh aw.”\n“KOHANIM acih kua ahia?” “Kuate ahia, na ci zaw ve.” Amau pen Israel te a ding a ki pia, Aron suan leh khakte puanpi hi.A mau pen biak inn sunga, Pasian mai ah mite mawhna sut sak ding, sagoh biakpiakna te sepsak ding a Pasian leh mite kikal ah kilem na abawl ding a,kiseh te uh hi.”\nTua khit teh siapa in, apuan teng anga suk hi.\n“Messiah pen sagoh biakpiak nading a atawpna a ong ki pia khia pa hi. Tua in, ei te leh Pasian kilem kikna ong nei sak hi. Messiah ong pai hun lai in, biakinn pi zong om lai hi. Aron suan leh khak siampi te zongin, ngeina om bang mah in na kisem lai hi. Atawpna a a ki go ding Messiah tawh hi thu te ki memat na sa na?”\n“ Hi ngel mah ei sia.” “ a hi zongin sia aw, tu a na gen bang lian in, gospel laibu sung ah bang cia ki mu thei lo a hia leh.”\n“Na mu mah ve, na awlmawh khak loh man hi zaw ei.” Ci in siapan ong dawng kik hi. “A nu apa zong Aron suan leh khak pan ong pai, siampi sisan sitset khat om. A suah teh amin pen YOCHANAN aki ci pa ai ve.”\n“Nu e, za ngei kei mah si ingh e.” “Za ngei mah teh, nang theih na pen tuiphum pa Zawhang ai ve,” “ Aw amah pen Aron suan siampi nam hi gige maw?”\n“Cohanim in bang sem ahia?” “ A maute in atu goh ding uh mipi te tung ah lakkhia uh hi ven. Tuiphumpa Zawhang in zong, atawpna a ki goh ding Messiah pen Pasian tuno hi ci in, apulak khia ve. Kohanim te in, hih a sagoh ding tuu pen a cingtak, gen banglo hi ci a,a kipsak te uh zong hi ei. Tua hi a, YOCHANAN,tuiphum Zawhang pa pen, Messiah pen asan huan gen banglo mawh na neilo Pasian tuuno ahih na apulak khia leh akipsak pa hi. A gen na ah,” En sin vua, leitung mite mawhna apua khia ding Pasian tuuno hi” ci hi ven.\nPasian in, Messiah pen tuno diktaktak ahihna Aron te suan leh khak pan a ong piang khia khat mah i kip sak na nei sak tektek hi. Tua ahih man in, i mawhna khempeuh pen avek in, kipsakna tawh ong ki lakkhiat sak taktak hi cih nop na hi.”\nThe mission: COHANIM te i gen sa, tua tuuno pen ong ki go a, mimal khat tek i mawhna khempeuh ki lak khiat sak khin zo hi. Lungdam in la, tua bang mah in nungta in. Luke1 :5-25, 57-80; 3: 1-4; John 1:29; | Johnathan Cahn Day 66 | Dim Lun Zam\nPrevious: World Cup kimawlna khuapi ah mawtaw in khetawh lampai te ataihlaitak Video\nNext: Chin state Vuanzi Pu Pau Lun le Malaysia Zomi te\nUp ding a baih hiam? ~ Evan. Suang Dal\nNgaih Anglai Zal Dingin – 7 ~ Hau Za Cin


url: =MY STORY- The Rebel: Ka puan lei masak\nKa puan lei masak\nNekzonna dia tu laitak a ka sepna seem pan pan. Loh muhte ka inkuanpihte panpihna leh kei neek leh taak lei khitin a vaal sunsun te ka khol keuh2 hi.\nKa office kiang ua puankhui pa meltheih bawl in a puanthan neihte banah a khui siam dan pau tam hetlo in analysis ka bawl hi.\nPuan thak kisam ing, lei zo ning cih ngaihdan ka neih in puanthan review in selection ka bawl hi. A khui dingdan amah tawh genkhop khit in khuisak. Silh. Lungkim mah mah. Branded leh min nei zong hi kei. Park Avenue, US Polo, Zodiac bang hi tuan ahia?\nTuni (27 April 2014) Church service ah lawptakin ka hong silh non a All Saints' Church pastor Victor Johnson in, 'nice shirt' a hong cih sak leh ka hatu dawk vimvem in lungnopna ka nei hi. Bang hang hiam cih leh ka puan kum 10 phata, Itanagar ah ka lei ahi.\nKhatvei en thak himhim dih ve.\nPosted by Kamzalian Tomging at 11:56\nMy web site looks weird when bropwsing from my iphone 4.\nbe able to fix this problem. If you havee any suggestions, please share.\nHere is my bblog post divorce advice for women in florida


url: =Blue Skies [#1] - Dizzy Gillespie - The Dizzy Gillespie Memorial Album: Ooh-Shoo-Be-Doo (CD, Album)\nMonris 14.11.2019 14.11.2019 8 Comments on Blue Skies [#1] - Dizzy Gillespie - The Dizzy Gillespie Memorial Album: Ooh-Shoo-Be-Doo (CD, Album)\nLa Piazza - Portici - Chitarre (Vinyl, LP), Laikas-Pinigai - Kapela (2) - Neliūdėk! (12 Techno Kombinacijų) (Cassette, Album), Silence Is Golden - Various - Pop Classics (CD), Serenadi - Petri Hohenthal - Kuusi Neilikkaa (Cassette, Album), Kiitos sulle, Jumalani - Hannu Ilmolahti, Pentti Kotiranta - Hiljaa, Kuunnellen (Cassette, Album), The Grinch - Blue Meanies - Pigs (CD), My Memories Of You - Various - The Doo Wop Box III - 101 More Vocal Group Gems (CD), Jah Woosh - Sing And Chant With Jah Woosh (Vinyl, LP), Untitled - Maläd - 99 Song EP (Cassette), City Motions - Sunday (Vinyl), Kittie - Safe (CD), Girls And Boys - Blur - The Best Of (CD), Retourne Chez Ta Mere - Keja / Billx / K-plan - Untitled (Vinyl)\n8 thoughts on “ Blue Skies [#1] - Dizzy Gillespie - The Dizzy Gillespie Memorial Album: Ooh-Shoo-Be-Doo (CD, Album) ”\nShaktizuru 18.11.2019 at 23:14\nKazile 18.11.2019 at 06:01\nNashura 15.11.2019 at 18:33\nA cross section of recordings made in New York and L.A. during 19include several collaborations with pianist Al Haig, a Blue Note date with the Tadd Dameron Sextet, and records made with assorted bands both big and small under the leadership of Benny tiobetrattculpvalteresppredrodiftuki.coinfo next phase of Gray's bebop odyssey is evidenced by material from two Prestige studio sessions and a nine-minute .\nFesho 20.11.2019 at 01:22\nCarvin' the Rock (alternate take 1, bonus track) Cookin' (alternate take, bonus track) Carvin' the Rock (alternate take, alternate take 2) Wail Bait Hymn of the Orient Brownie Eyes (bonus track) Cherokee Easy Living Minor Mood Wail Bait (alternate take, bonus track) Cherokee (alternate take, bonus.\nGushicage 16.11.2019 at 08:00\nThis CD looks quite promising, featuring the Dizzy Gillespie Quintet on five radio braodcasts from The problem is that the band's repertoire is surprisingly limited and repetitious with four versions of the silly bop vocal "Ooh-Shoo-Be-Doobie" and an excess of Joe Carroll and Gillespie clowning. In fact, there are only five instrumentals among the 20 selections, and three are "My Man 4/\nKazragal 19.11.2019 at 07:51\nDujar 18.11.2019 at 12:03\nSanris 21.11.2019 at 20:32\nView credits, reviews, tracks and shop for the CD release of Mercury 40th Anniversary V.S.O.P. Album on Discogs.5/5(2).\nBecause I Love You - Various - Vivat Charts Vol.1 (CD)\nDisrespekt - Twisted System (2) - The Dealers (CD, Album)\nTautaur on Blue Skies [#1] - Dizzy Gillespie - The Dizzy Gillespie Memorial Album: Ooh-Shoo-Be-Doo (CD, Album)


url: =( Read 34 comments — Leave a comment ) cilukba May. 10th, 2016 02:17 am (UTC)So.Many.Tags.\ncilukba : (no subject) [+0] Powered by LiveJournal.com


url: =ZBC leh Zolai ~ T. Sawm Lian :: ZOMI DAILY\nposted on 23 November 2016 at 3:00 am Lomkholna: Article, Sawmlian\nPau khat a om leh tua pen a kigelh khiat nading lai a om kisam hi. Tua mah bangin ei Zomite in zong awsuah tuamtuam tawh pau i nei uh a, tuate gelh nadingin lai i nei uh hi. Zolai cih ciangin hih ka lai gelhna awsuah bek a huam hi zenzen lo a, Zomi sunga awsuah tuamtuam tawh a kigelh peuhpeuh pen kei’ ngaihsutnaah Zolai ahi hi.\nKum 1982 kuma kiphuan India gam sunga Zomi Baptist Church (ZBC) om lo hi leh, a diakin ZBC omna mun/khuate-ah tuhun ciangin ei pau a gelh thei bangzah a om tam? Ei pau tawh thu a gen leh a ngen thei bangzah a om lai tam? cih ka ngaihsun zelzel a, keimah mahmah in zong ka Zomi pihte theih dingin thu gelh lo mai thei hi ing.\nZBC leh Zolai ka cih hangin, Mizogam sungah ZBC bekin Zolai a zang ka cihna hi tuan lo hi. Ahi zongin ZBC in Zolai tawh kisai a mapanna sate leh mailamah Zolai khantoh nadingin bangci kalsuan leh hoih ding hiam? cih pen ka gennop ahi hi.\nMinam i cih bang? I ngaihsutna leh i khensatna kibang lo ding hi. Ahih leh Zomi pen minam khat hi hang, i ci hiam, minam khat hi kei hang, minam dang khat sunga namke (tribe) khat hi lel hang, i cizaw uh hiam? Kawlgam, vaigam leh leitung mun tuamtuama om pau le ham, zia le tong, ngeina leh lai a nei Zomite pen i omna mun ciata minam lianzawte nuaia namke khat bangin kingaihsun i hiam?\nTua bang ngaihsutna a nei Zomite lakah tam lua lai mahmah a, sila lungsimin a ukcip, sai khekhap sunga om uiphuk mah bangin a khuadak khia hetlote hi nuam mahmah uh a, ‘bel hawmte a gin ngaih’ a cih mah bangin tua bang mite pen a aw ngaihngaih khawng hizaw-mah uh ahih manin a buaihuai hun tampi om hi.\nNek le tak haksatna hang leh thu tuamtuam hangin tu globalization hunah Zomite gam tuamtuamah i teng kawikawita uh hi. Gam nuam leh gam thupi a i ngaihsutna munte ah suakta uh ahih manin tua muna om i pau le ham kibatpih, i min i puam kibatpih, i zia le tong kibatpih, Khuado pawi leh Sialsawm pawi a zang tangtangte in Zomi pen minam khat hi hang, ci-in kipulak uh a, a teenna gam thupi sunga teeng minamdang, mi pil mahmahte in “Zomi hi kei uh teh”, “Ko minam hi uh teh”, “Kituamlak, kihuihtuam, mi philhphit leh thu tuam a sat” ci tuan peuhmah lo uh a, ahihna bangbang uh, a deihdan bang lian un nungtasakin, tenkhoppihin, pom siam uh hi.\nAhi zongin, a suakta lo gama omte leh a min beka suahtakna a kitangkona muna om minam dangte in Zomi cih khawng a zakdah mahmah uh hangin, Zomi pen i hihlohna hi tuan lo hi. Ei i kilawhna min hangin midangte a buai nading om kilkel lo a, mite in a minam min uh a khelsuk a khelto uh a, a deihna khatpeuh uh tawh a kilawhna hangin zong ei’ buai nadingin themcik zong om tuan lo hi.\nLeitung nuntakna-ah deihtel ding a lompi-in nih bang om hi. Tua mah bangin, Zomite in zong deihtel ding lianpi nih (2) i nei hi. I minam pau le ham, i ngeinate leh i laite kembit ding maw, ahih kei leh minam lianzaw leh a khangto zawte beelin, amau pau le ham sinin, a mau lai tawh thu gelhin, amau ngeina zia le tong zangin, amau pawite-ah gualnuamin om ding i hi hiam?\nTua pen leitung mun tuamtuam a om Zomite adingin deihtel ding nih (2) hi den a, hi den lai ding hi. Tua ahih manin, ei minam, i pau i ham, i lai, i ngeinate leh i zia le tongte kembit ni i cih leh, a mangthanloh nading leh a khantoh nadingin i hanciam kisam cihna hi. Tua hi lo a, Kawlgam a omte pen Kawlte lakah, India gama omte pen Indiate lakah, Germany a omte pen Germante lakah, Japan a omte Japante lakah, amau ngeina bangin nungta in, amau pau zangin, amau lai gelhin om leng, i lung a kim diam?\nI thulu gen taktak ma-in tampi kigen mawkin, a tunga i gen mah bangin, pau le ham leh lai khat nei sam a, tua pen mangthang dingin deih lo i hih leh i puah i zun, i khantohsak kisam hi.\nMizoram context-ah, ei pau le ham a zang bangzah hiam om hi. Ahi zongin ei pau a sim siam lo leh a sim nuam lo mi pen a tamzaw hi kha ding hi. Tua ciangin ei pau tawh pau khawng haivai a sa, a hai tengin ei pau zat ding a sa khawng om zawmah lai hi. Ngaihsut kibang lo pipi omkhawm i hih manin a om thei mah hi (ci mai ni!).\nMizogam sungah ei pau, ei lai tawh a kisuahkhia lai leh, ei lai khantoh nadingin hanciamna tam nai het lo hi. Hun maan (regular) taka a kisuah bang tam het lo hi. Biakna pawlpi pua lam panin mi nih le thum hanciamna tawh ‘Zolawkta’ leh ‘Khuaizu’ kisuah ngei a, tua banah Siamsin Pawlpi in khatveivei hawmkhia thei zel uh hi. Biakna lam panin amau khua pawlpi sung a lai a hawm khat le nih om sam hi.\nZBC gambup in kum 1990 pan kha sima kihawmkhia, ‘Laitai’ leh kum 1997 pana khangnote hanciamna tawh kha sima kihawmkhia ‘ZBYF Tangko’ pen Mizogam sunga ei pau le ham tawh a kigelh, kician taka kihawmkhia omsun tawh kibang hi. Tua hi a, Zomite pen lai lam i hatloh zah mahin, khuatang nuntakzia (lifestyle) zong khantoh i kisam mahmah pah hi.\nTua ahih manin Zolai khantoh nadingin ZBC vaipuak pen lian mahmah cihna hi thei ding hi. ZBC pen a thusim vet lo leh a langdo vilvel a om hangin, mi pil ciangte in a sungah a omloh uh hangin a manphatna thei veve sam uh hi.\nKa thugelh a huam (scope) hong neusak kik leng (ka thulu bangin), tua banga eimite adinga tavuan lianpi a nei ZBC in bangci bangin Zolai khantoh nadingin nasem ding, cih pen a ngaihsuthuai leh i gennop lianpi khat hong hi kik hi. Tua dingin ZBC sepzia ding khat le nih gen pak leng :\nAmasapenin, ZBC in Zolai tawh kisai in a huam (scope) ciang a theih masak ding kisam hi. ZBC pawlpi mite bek adingin hi lo hi, cih a theih ding kisam a, Mizogam sunga Zomite sung pana a hun manmanin lai a hawmkhia omsun ahih manin, tua laihawmte tung panin mundang, gam danga omte in Mizogam sunga a mipihte uh lim le mel, ngaihsutna leh nuntakzia thei ding uh ahih manin a ngaihsutna a zaisak kisam hi.\nA thu lam a gen ding pastorte leh a vaihawm ding, E.C/Upate mun tuamtuamah om hi. Tua banah, thu le la, leitung thu leh vangtung thute lai tawh a hawmkhia ding mi kician, thu le la siam, hunbitin semsak ding hi. ZBC sunga board leh hiang tuamtuamte pen nau cidam puak bangin khatpeuh in a puak theih hi a, ahi zongin lai lam tawh kisai pen tua banga a man peuhpeuh i puak/sep theih hi lo a, a uk het lo khat i sep ding zong hi lo hi.\nTua bangin lai lam tawh kisai thuvanpi (literature secretary) kician khat om ding a, lai kihawmkhiate sai-in, laibu bawl nuamte panpihin, eimite in Zolai gelh a uk nadingun thalawpsak (motivate) ding hi. Pau dang tawh a kigelh laibu hoihte ei pau tawh let/tei ding a, tua in Zolai tawh kigelh laibu tamsak ding hi. I inn sungah ei pau tawh a kigelh laibu tam photphot leh, ei lai manpha sakna leh itna om pan ding hi.\nA sumh (lost) nuam hi lo napi, sumh ngamin lai lam nasep pen hahkat bawl ding hi. Sum nei het lo, laihawm la nuam a om leh tuate in a ngah theih nading lampi ngaihsun ding hi. Hunbitin a sem om hi leh, ZBC pana lai kihawmkhiate zong a la nuam kibehlap lai dingin ka ngaihsun hi.\nHunbit a lai lam tawh kisai a sem kinei bang hi leh, khua tuamtuamah seminar, workshop cih bangin Zolai gelhzia leh lai manphatna gen kawikawi thei ding a, thu le la lamah tu dinmun sangin i minam khangto zaw ding a, i nuntakzia zong hong kilamdang ding hi.\nNaupang leh khangham Nipi sang thusinbute (text books) bawl ding a, a etlawmzaw leh a kicianzaw in bawl ding hi. Naupang labu pan kipan, naupangte laisim theih ding zong bawl thei ding hi.\nZBC sung a lai a uk, i mipil misiamte, Gtna. Sia Nang, Sia Suan, Sia Thangte cih bang pen, lai (literature) bek saisak hi leng pawlpi leh minam adingin a manphatna uh leh amau mahmah ii manphatna pen tu-a sangin lianzaw dingin ka ngaihsun hi. Cihnopna ah, khawksia (pastor) in koi lai hiamah om lo ding cihna hi tuan loin, zumah a tut hun uh ciangin department/board tuamtuam tawh lenkhawm sak nianua loin, literature bek len vilvel leh, tua bang mahin literature pen department/board dang tawh lenkhawm loin tuam om leh manpha mahmah dingin ka lamen hi. Department/Board dangte bel nih le thum a kipuakhawm zongin a dankhat om dingin ka ngaihsun hi.\nA lamdang ka sak mahmah leh Zolai khantoh theihlohna hi dinga ka ngaihsut pen Zomite biakna pawlpi sungah Executive Secretary or General Secretary post tawh literature secretary or Editor post pen i kikopsak ahi hi. EBCC (Lamka), CBA (Lamka), TBC (Tedim), ZBC (Champhai), ZCLS (Kawlpi)te in a laihawm – Khristian Thukizakna, Lungdamna Aw, Lungvakna, Laitai, Zolai Zunna-ah, E.S or G.S in Editor sem khin uh hi. Lai lamah i maia pai a i ngaihsut uh sanggam Lusei pau a zang Presbyterian Church of Mizoram, Baptist Church of Mizoramte in Moderator or General Secretary pen Editor in koih tuan sese lo uh a, lai lama kiva leh a sem thei ding mi seh zaw uh hi. ZBCM (Kawlpi) in a lai nasepna ZACC ah Secretary a tuamin nei a, tua in ZBCM in a hawmkhiat ZOMKA ah Editor sem pah hi. Tua banga lai lam tawh kisai a tuam vilvelin a sem om ahih manin pawlpi dangte sangin lai lam nasepna-ah ZBCM activities pen a tamzaw/lianzaw tawh kibang pah hi.\nA lang lamin ngaihsun leng, i makaipite (E.S /G.S) lo a sem thei om lo hiam ci leng, amau zong kilaihlaih veve a, khatpeuh in sem thei veve uh hi. Midangte muang zo lo a, E.S or G.S ahih uh ciang beka muang zo pan i hiam? cih bang ngaihsutna-ah om a, muan taak, muan theih ding om lo i cih leh bel, E.S or G.S a sep uh hangin kimuan taktak tuan lo ding cihna ahi hi. Tua ahih manin, Zolai mainawt nading leh khantoh nadingin kikhelna a om kisam hi.. We need Change!\nZomi, Zolai, Zopau gen ciangin tua a zang lo minam dangte huat ding, minam dangte aa zatloh ding cihna hi tuan lo hi. Minam dangte pen amau hihna bangbang, a deihna leh hoih a sak bang uh-a a nuntak bangun i pomsiam ding hi a, amau nuntakna-ah i thuneih nading khat zong om lo hi. Tua mah bangin, minam dangte in zong ei pau i zatna hang, ei lai i zatna hanga hong simmawh a, hong niam-et uh leh, tua pen itna hi loin, kisimmawhna ahi hi. Tua ahih manin mi i it a, mi in hong it nadingin amau hihna bangbang leh eima hihna bangbang kitheisiam tuah kisam hi.\nBangbang ahi zongin, Zolai tawh gelh nawn vet kei ni-in, i kiim i kiangate zui-in, i minam mangthang hen i cih leh thu tuam; tua hi lo a, ei pau mah zat i ut leh tua i zat pau le ham, thu le la (lai) pen a khantoh nadingin geelna nei lo ding i hiam?\nTu dinmunah, pawlpi pua lam panin Zolai tawh kisai sep le bawl baih lo ahih manin pawlpite in tavuan lianpi nei hang, cih kiphawkin, hanciam ciat ni. Geelna om loin sepna pen manpha ngei lo a, sepna om loin khantohna om thei lo hi.\nDaihna Cabin || 9.7.2013\nPrevious: Tulian India gam dinmun ciamnuih thuthak ~ TK Lian\nNext: Zomi Cup 2017 vai pulakna ~ ZAM iNFO


url: =ZIUSA pan thu pulakna (Press Release)\nMarch 29, 2014 (Saturday) ni-in, A (2) Veina Zomi Innkuan USA Board of Directors (2013-2014) Meeting (Video Conference) lawhcing tak in kibawl zo a, Meeting sungah thukimna/khensatna aki nei-te pawlkhat tawh kizui-in, a nuai-a bangin thu pulakna kong nei uh hi.\n1. Myanmar Census 2014:\no Kawlgam Kisimna 2014 (Myanmar Census 2014) kaihkhopna mankhit ciangin, Zomi Innkuan USA kipawlna in Zomi Movement maban kizomto suak ding hi.\n2. Zomi Khawmpi USA 2014:\no July 4 – 5, 2014 ( Independence Day Weekend) ni sung teng in Tulsa Khuapi, Oklahoma State ah Zomi Khawmpi USA 2014 bawl ding in khensatna kinei hi. Khawmpi bawldan ding tawh kisai in a hunhun in mailam ah hong ki pulak beh kik ding hi.\n3. Zomi Innkuan USA Genvai:\no Zomi Innkuan USA Genvai thukhunpom-thak ( Genvai a kihel thak) sanna kum khat in January, April, July, October kha teng bek in sanna kinei ta ding hi.\no Zomi Innkuan kipawlna (12) pan leh Zomi Innkuan kipawlna a om nai lohna khua leh tui pan mimal a kihel Zomi Innkuan USA Genvai thukhunpom tengin a khiat uh Piakkholh Kivuina Sum ( Thukhunpom khat a sihteh a kipia zawh ding sum) US$ 8,910 ( Tul giat leh zakua leh sawm khat) ( March 29, 2014 ni-ciang) cingta a, a sawt lo in US$ 10,000 ( Tul Sawm) cingta ding in ki lamen hi.\no Zomi Innkuan USA Genvai tawh kisai theihbeh nopna, tellohna aom leh anuai-a Genvai Tanupi tungah ki dong thei hi.\n§ Pa Tual Sawm Lian\nSecretary of Genvai


url: =America gamah itna leh nupa kitenna thu 8 ~ Thang Van Lian :: ZOMI DAILY\nposted on 16 February 2019 at 9:01 am Lomkholna: News, Thangvanlian\nAmerica gamah itna leh nupa kitenna thu 8 (8 Facts About Love and Marriage in America)\n1. Kum 18 pan a tungsiah apha mi khempeuh za ah sawm nga (50%) in koppih zi leh ta nei ham tang uh hi. Za ah sawm nga in nei lo cihna hi. Laivat leng pasalte kum 30 ciang zi nei uh a, numeite in 28 ciangin pasal nei uh hi (2018 Census). 1990 kum tawh tehna in zi nei lo pasal nei lo za ah giat (8%) kibehlap hi. Tua mah bangin nupa kikhen zong nupa kop 1000 ciangin kop sawm (1%) kikhen uh hi. 1990 tawh tehna in a zah khat in nupa kikhen tam zaw hi.\n2. Bang hangin kiteng a nupa suak, cih tawh kisai-in dotna a dawnna uh:\nItna hang hi 88%.\nTeek dong a ding kipiakna/lungmuanna ding 81%.\nKoppih kisam limlim ahih man 76%.\nTa deih man a kiteng 49%.\nPasian leh Pawlpi theihpih leh thupha piakna tawh a kiteng 30%.\nKiten khit ciang a nupa kip suak nading leh inn sungah PA dinmun a zote pen sum leh pai tawh innkuan lungmuangsak zo pate hi, ci hi.\n3. Kiteng lo, om khawm: Kum 2016 kumin kiteng lo a nupa bang a om khawm million 18 bang pha a, 2007 tawh tehna in 29% kah to hi. Tuate lakah za ah sawm nga (50%) pen kum 35 nuaisiah aphate hi uh a, kum 50 a pha khinsate sungah kiteng lo a omkhopna khang pen hi.\n4. Kiteng, kikhen, kiteng kik: Kum 2013 kumin nupa kitengte lakah 23% te pen nidang a zi nei ngei pasal nei ngeite na hi uh a, 1960 kumin 13% tawh tehna in tampi khang hi. Zi le pasal nei ngei a, anei kikkikte pen numei sangin pasalte tam zaw hi. Nupa kikhen ngei lakah numeite 54% in nei kik nuam nawn lo ci uh a, pasalte 30 bek in nei kik nuam lo ci uh hi.\n5. Kum 2015 kumin nupa kiteng thak mi guk ciang khat (17%) pen namdang tawh kiteng uh hi. Kum 2017 kumin Asia mi 29% leh Hispanic mi 27% in namdang zi/pasal nei uh hi. Namdang tawh kiteng pen mivomte lakah khang pen hi. Kum 1967 kumin mivomte namdang tawh kiteng 5% hi a, 2017 ciangin 18% te namdang tawh kiteng uh hi. Mangkangte sungah 11% te namdang tawh kiteng uh hi.\n6. Neih kibang kitenna vai ah a beisa kum 10 lai-in 54% in kumpi theihpihna (Legalization) deih lo uh a, 37% in deih uh hi. 2017 kum ciangin 62 in deih uh a, 32% in deih lo hi. Hih thu in Pawlpi sung zong buaisak mahmah a, Pawlpi kitam ziahziah hi.\n7. Khangthakte sungah neih kibang kitenna deih tam khang pen hi. Millennials leh Z generation kicite in a vek phial un neih kibang kitenna hoih hi, ci uh hi. X Generation te sung pan 33% leh Boombers Generation te sung pan 27% in hoih sa uh hi.\n8. Namdang tawh kitengte lakah biakna kibang lo tam pen a, political party kibang lo kiteng pen tawm mahmah leuleu hi. Kum 2014 kum research tungtawnin muhkhiatna ah 1960 masiah biakna dang tawh kiteng 19% hi a, tu-in 39% hi ta hi. A tam zaw pen Khristian leh biakna gina nei mellote hi. Kum 2016 kumin Republican leh Democrats party te in a zi a pasalte uh pen party kibatpihte hi, ci uh hi.\nNB: Pew Research Center te kankhiatna pan Zolai tawh a tom a kong lakkhiat hi in Manglai tawh a gelhna uh en leng kitel zaw tham hi. America gam i pimuh mahmah pen etteh huai leh etteh huai het lo thu tampi om ahihna hong phawksak hi. Rev. Thang Van Lian\nPrevious: 2020 a kipan Zomi makai dingte\nNext: Vision leh Mission kilamdanna ~ Pu Thangboi


url: =Democracy maw? Freedom of Press and Freedom of Expression maw? ~ Thang Khan Lian :: ZOMI DAILY\nDemocracy maw? Freedom of Press and Freedom of Expression maw? ~ Thang Khan Lian\nposted on 14 September 2016 at 9:04 pm UTC+9:30 Lomkholna: News, Politics, Thangkhanlian, Zomi\nDemocracy maw? Demon-Cracy? Freedom of Press and Freedom of Expression maw, Chains of Press and Chained of Expression? Nang koi pen teel zaw ding?\nTu lai Zomi news group tuamtuam ah thu hoih khat peuhpeuh leh midangte ngaihsutna tawh kibang lo deuh khat gen kha leh gen khia ngam khat peuh a om ciang kiaukiau ciangin gam langpang, makaite langpang, minam langpang, huih thau hi ci-a i ngaihsut pahpah ma-in a gen thute uh bang hi a, khantohna ding maw kiatniamna ding? Kipumkhat theihna ding maw kikhen theihna ding cih lim takin nih vei thum vei i sit phat ding kisam masa hi. Mi khat i huat/el manin ama’ ngaihsutna hoih nonote langpan bawl pah kha kei ni. (I mudah nuam teitei leh amah mudah lel zaw in, a ngaihsutna hoih khempeuh muhdahsak pah kei zaw ni).\nA thulu ah i gen bangin: Gam bup mi a tamzaw deihna banga ki-ukna maw dawite banga dawimangpa’ ukna koi deih zaw? Suakta tak-a thu leh la genkhiat theihna maw ahih kei leh thu leh la kol bulh ding cih koi i deih zaw a? cih ngaihsut hun ta hi. Zomi sungah kihawmthawhna thu ki-at khempeuh leh a hoih ding ngaihsutna thu mu thei a hong at khiate pen makaite demna, elna, kona, huih thau, Zomi Internet Army i cih den sung khantohna taktak leh kibawlphatna taktak, kipuahphatna, ki-et kik theihna lungsim taktak kinei ngei lo ding cihna hi. (Mi khat peuh i huat ciangin kihawmthawh thei lo hi).\nMin lo in ahih kei leh party khat gensiat cih pen democracy ngeina hi a, i san theih kei leh democracy cih a sang thei nai lo hi zaw hi hang cih i tel ding kisam ta hi. (Thokang in hong pet cianin a kibeng mah hi lel hi) Leitung bup-a Democracy khangham pen US leh democracy lianpen India gam bang en pak leng President leh Prime Minister-te khawng min loin lim kilawm lo pipi khawng nangawn tawh thu ki-at ziahziah ta lel a, mi khempeuh in freedom of expression leh freedom of press suakta takin zang uh hi. Tua hi napi thuman lohna om veve lai hi. A gen ngam om kei leh bangzah ta-in a nasia zen tam ???\nDemocracy gam leh democratic party khat peuhpeuh pen a cidamna dingin makai leh partyte’ citlahna, thuman lohna teng a pulak ngam ding/theih ding leh a keel luphum hoih lote uh a pholak ngam ding (opposition) a om kul den a, ei Zomite lakah zong a om hun ta hi. Tua bang a om theih kei a, freedom of expression (suakta tak-a lungsim bang gen khiat theihna) a kihencip den leh pen mi khat deihna bek-a ki-ukna (dictatorship) leh party khat deihna bek-a ki-ukna (totalitarianism) makaihna leh gam sunga om lai hi cihna hi lel hi.\nKi-elna, i hih lohna pi kigenna pen bel tawta vai mah a, i paih hun ta hi. Tu lai i leitung pen thau taktak sangin huih thau i cihcih (internet, social media) te kihtak huai zaw ta a, a phawk hun zong hi zaw ta hi. Leitung gam khat leh khat pen thau leh bomb tawh kido nawn lo a, huih thau tawh a kido hun hi ta hi. Huih thau in mun gamla deng zo zaw a, vanglian zaw hi. Huih thau a hat penpen gualzo lel hi. Mi pil leh thumu thei khempeuh leh nautang khempeuh pen makai zaa len ding leh hun bit (full time) in politics ah hong kibual ding hi cih om thei ngei lo ding ahih manin mi khatin a thu muhna hoihte hong gente pen kibawlphatna, ki-etphatna (self introspection) dingin zang thei leng khantohna om zaw ding hi.\nDemocracy gam leh democratic party khat peuhpeuh pen a picin semsem leh citlahna, hoih lohna, thuman zawh lohna, hawmthawna kammal hong tam semsem zaw ding a, kiza mun semsem zaw lai ding hi. Democracy hat semsemna dingin a cidam huai kiselna leh kinialna leh a cidam hiai kigensiatna (healthy debate and healthy criticism) a om loh phamawh hi cih i tel ding kisam zaw ta a, tua bang gen thei leh gen ngamte huih thau cih sansan hun hi nawn lo a, pahtak ding hi zaw hi. Huih thau a om nawn loh a, tua banga ngaihsutna suakta taka gen ngam a om nawn loh ciangin mi khat deihna bek-a ki-ukna (dictatorship/authoritarianism) sungah a ciah kik kisuak ding a, a dah huai lamah a mainawk (a papai i cihte) kihi zaw ding hi cih tel khial kei ni. Ki-elna, phuahtawm thu tawh a man lo a kigenna bel cing peuhmah kei ni, a ci i tuh ding lauhuai lua hi. Minam kikhenna ding leh kideidanna ding thu tangkopihte zong khua leh tui in khalna (social boycott) i bawl khum ngam ding zong kisam ding hi.\n[Mi khat in ama’ deihna leh a ngaihsutna a gen khiat ngam ciangin en i deih loh manin amau i ngaihsutna suakta takin a gen theihna ding (freedom of speech) ah kigolh/bengdai thei hi teh ci-in mi tampi kihilh ta i hih manin a dah huai mahmah ahi hi” – Dr. Ben Foster]\nPrevious: Zogam ah Municipal (စည္ပင္) Committee kitelna October khasung kinei ding ~ Zingsol\nNext: Zomi Pau tuamtuam ~ Paul Thangpi\nSehnel Mualte – The Wonder of Indiana\nTonzang zato ah Solar Power system unit kipia\nMalaysia ah Ransomware hangin AMT ni 3 sung kikhakding ci’n ki patausak\nGZI lakidemna vai kuppih kikna ~ Stephen Mang


url: =Taken by elainepooh with a Minolta SRT-Super loaded with Lomography Tungsten 64 film in hong kong. These tags describe this photo: countdown, firework, new, year, 2012, night, view, cross, process, christmas, pink, purple, and xpro. Date: 2011-12-31. Time: Night.


url: =AD Kum 2011 – Kualalumpur aa kibawl Zomi Nam Ni pan Zo suante tung phawn thakna – 4 :: ZOMI DAILY\nposted on 27 February 2011 at 12:29 pm Lomkholna: Article, Hangkhanlian, Zomi Nam Ni\nKipawlna, mipi makaite\nZomite kipumkhat lo in vai kihawm thei nawnlo hi. Namdangte kipumkhat mahmah uh ahihman in kum 100 sungin Zaw(Zo) minam bup amau aa suah aa, kum 800 sungin minam lianpi omsa nangawn valhtum zo uhhi. Zomite zong kithutuahna a i neih kei leh asawtlo in ong kivalhtum ding, kician mahmahhi.\nTua muhkholhna leh kiim leh paam thu tuamtuam teng i kaihkhop na tungtawn in 2010 November kha, Tedim khuapi aa kibawl Kum 100 cin, CCJC Pawipi pan Zomite mailam kalsuanna ong makaihding Biakna Makaipi 5 kiseh khia aa, tuateng in ih minam mailam kalsuan zia ding ong vaan ding uh, cih ahihi. Hih Makaite teng ong kiseh khiatna tungtawn in dotna tampi ong ompah hi. Kipawlna amin ding banghiam? cihmah, bang ong sem ding uhhiam? cihmah, muan huai ding uhhiam? cih mah dotna tampi ginghi. Kei mimal muhna ah amin, apuam athupi masa kasa kei aa, makai omlo, ahizelzul, ei tumtak tek aa kalsuan sang minambup ai hibang khat nei lehang kalsuanna, sepkhopna ah mui bun zaw veve ding ci-in ka umhi.\nHih makaiteng pen apil pen, asiam pen, ahoih pen, mawh baang lopen ci aa kiseh hilohi. Amau zong pil pen ung, siampen ung, genbang kei pen ung ong cizong hizenzen lo uhhi. Zomite’n nu aa pa aa neihding, thusia, thupha i tun nading mun khat neih ding, ih lungsim ngaihsutna i gawm theih nading, mipi lunggulhna tungtawn aa ong piangkhia ahihi.\nHihteng in Zomite zingvai nitaak vai ong vanding uh aa khua hun ong khua daak ding uhhi.\nAhihhang amau 5 teng tawh bangmah piang zolo dinghi. Hih 5 tengin Zomi bup ong kamvaak ding sa kei ni. Amau 5 tungtawn in mipi in i ngaihsutna gawmkhawm, sungkhawm ding hang aa, tua tungtawn in ei mah ciatmah kipeei aa i sepding ahihi. Amau lam ong lak ding cih hibek aa, asem abawl ding ahihleh ei mah ciatmah hiding hihang. Hihpen 2010 CCJC pawikhit aa ong piangkhia kalsuanna thak hi aa, Zomi bup in i san theih photphot ding thupi dinghi. Zomite lungtang khat in, ei i kihel kei leh langpan ding, thupi sim lo ding, gensia ding cih hiden aa, tua lungsim paai khia tading hihang.\nHih kalsuanna thak pen hih ciang(Zomi teng kithutuah, kilungtuah ciangbek) tawh atawp hilo in, i Zomipih veve ahi Chin akici te’n zong Dr. Hre Kio makai in Global Chin Christian Fellowship cih khat nei uh aa, 2010 November kha sung mah in Kualalumpur khua ah kikhop lianpi khat sam uhhi. Dotna a om zelzel khat in, Hihbang Zomi teng atuam aa neihna in i Zomi aneuseek i hihiam? Banghang GCCF tawh sem khawmlo in tuamtat i hiam? Thu tangpeek vai hilo hiam? Tuagenloh, banghang ZND tuambvawl in CND tawh kigawm lo ihiam cih dotna tam mahmah hi.\nTuabang hilo hi. Zomi aneuseek, atuamtat, athutangpeek hilo in, kipawlna lianpi leh ataangzai lua in tu laitak aa i Kawlgam kalsuan zia, khua hun tawh kituaklo hi. I ngaihsun kha ngei hiam? I kipawlna aciip mahmah, angaat mahmah abit mahmah ding kisam hi. Sunggal, pua gal tam lua hi. Dawi havang kal aa thu ki vaihawm ahihi. Zomi kamphen kullo teng tawh icih ciang kipawlna lah agollua, ataangzai lua hilo, bangmah sem zolo zah aa aneulua lah hilo ahoihbek kalsuanna ahihi. Kipawlna ataangzai, agol athupi masa hilo in(tu tadih a ding), kithutuak leh nasem ding athupi masa ahihi.\nLungsim kitaang zai sak, thupi kikhualsak in agolpi huam sawm kei ni. Tua ban ah, tutadih Zomite i dinmun in, angsung leh sum leh paai vai ah thanem mahmah lai ihihman in, kithupi khualsak huai nailo hi(Gtn. in CCOC sum a tamciang, zahtaak om nawnlo, kih taak bei, azang ding kituhteh, aituam CCC lam, dinmun hilai lel hihang aa hihteng mah makaihna hilai ahihman in kigawm hang a ngei mah ngei lel dinghi). Tua ahihman in idinmun i zaisak nop hang, i lungsim zai zo nailo hi. Tua hi aa aneuseek hilo in, pauban omlo na sepna aa muibun ding cihna hizaw hi. Sazuk kipuak aa puakdng lel ahihleh bel a zaai theithei thupi mah aa, khau gui kawm aa awk nalel a suah ding ngaihsut huai hi. Tua ahihman in na lung alen ngap leh GCCF ah paiding, sepkhop ding hi aa kikhaamna omlohi. Mindeih lel nahihleh koikoi ah na pai zongin na tatzawh nading omlo ding hilelhi.\nTutung Zomi Nam Ni, KL ah vaihawmna picing mahmah aa, Pawlpi khempeuh amau’ biakpiak kikhopna phiat in mipihteng tawh kipawl khawm in ZND kibawl khawmhi. Tuabek hilo kipawlna khempeuh, innpi khempeuh kihelkim in thangah huai mahmah aa, abeisa kum aa kipan Khuado leh Zomi Nam Ni semkhawm, bawlkhawm, nopci mahmah hi. Etteh huai mahmah din mun atungta uh ahihi(Ki pumkhat na ah)\nTuni tuhun Malaysia Zomite kalsuan zia ka etciang, kipawlna, Pawlpi mipi kikaihkhopna ah makaite dinmun athupitna ong lak kasa hi. Adiakdiak Pawlpi makai, Pawlpi Siate muhna taangzai mahmah aa, i minam bup kingak theih nading phualpite ahi uhhi. Zomite makaihna Pawlpi 30 val a om KL khuapi ah mipi leh Siate ZND ah, avek mah in ong paikim uh aa tha ong piaciat uh ahihman in makai Siate, Pawlpi upa te in i minam vaai apuapua ta uh ahihi. Lungdam mahmah hang.\nMakaite tawh kisai in ngaihsut huai mahmah thu tampi ong musak hi. Nidang aa kithutuah lohna, kikhenkhapna pen mipi kikhenkham, kithutuaklo hilo in makaite ahihzawkna siangtak in kimu khia tahi. Makai sung ah thu tangpeek, angsung thei, thu khuallo, min deih, thu lang gen khat leh nih a om ciang kipawlna buaisak in, mipi kikhensak na hi gige aa, makaite ei leh ei ki-et kik hun mahmah kasa hi. Tua bang makaite mipi in damdam in i nilkhiat ding kisam mahmah tahi. Kipawlna, Pawlpi khat ah ei deihna, ei cih, ei ngaihsut, bek icih leh\nkihotheihna asia hipah hi.\nTutung CND bawlna ah CNF te’n amau dial khai zangding cih ong gin ciang i tuambawl tha ong suak hipahhi. Tua mah bang inZND bawlna mun khat peuhpeuh ah, LZI, WZC, ZNC, ZRO, NLD… in ko’ dial khai zatloh pha mawh ong ci uh hileh, minam bup nasepna ah apianglo ding hipah hi. Angsung lungsim icih in hih lungsim puakzia ahihi. Ei party, ei Pawlpi, ei kipawlna taangkona, zuakna ding mun hizenzen lohi.\nTua ahihman in Kipawlna, Pawlpi ah ei utthu tawh makai ding kipia hizaw lo in mipi deihna, thuumna tawh hizaw leh deih huai kasa aa, khatleh nih hangin mipi kithutuahna akiam ding ahihleh siangtak, teltak aa kigen mai hunta kasa hi. “Hihpa, hihnu hang in hihbang thupiang ahihman in kipawlna ah na zang kei un” kicih hunta kasa hi. Tualo in akipia zopeuh, a utpeuh, akizen peuh i zat ciang makai theilo honkhat hang in kikalsuan theilo aa, kisel, kitot, kitapna tampi piangsakhi. Makaite’n zong ei leh ei ki enkik in, bangpi asemkhialo, ihsep hang kitapna apiangsak ihihlel leh ei leh ei kihep khiatding dap khawl huai kasa hi. Zomi lak ah makai ut pong makai theilo, kitap, kikhen, kitot, kiseelna apiangsak lel makai, tutak tampi om hihang. Angsung ngaihsutna tawh makai ut tampi om hihang. Tuate hang in ih minam sung kipumkhatna, kiho theihna asia ahih gige lam mipi mahmah in ih makaite sittel huai aa makai khat leh khat sung ah zong ki etcik huai kasahi.\nPrevious: AD Kum 2011 – Kualalumpur aa kibawl Zomi Nam Ni pan Zo suante tung phawn thakna – 3\nNext: Bing ah na Website URL naguan nopleh


url: =NGAIHSUN MASA IN. - Laibu Saal\nHome > Thuluui/Articles > NGAIHSUN MASA IN.\nNGAIHSUN MASA IN.\nNgaihsun Masa in...\nGelh ~ Vuanang (Vungh Lian Nang)\n1. Mi khat tungah, aw tol, hehpih na kihel lo kam-mal khat napau ma in, mi pau theilo te nun taak dan na mit kha in na en khol pak dih ve.\n2. Nek leh dawn tawh ki sai in lim tuak kei tua ci na cih na phun phun ma in, nek ding dawn ding nei lo te mun ah tawm vei sungbek nang dingin naki ngaih sun pak dih ve!\n3. Na zii na pasal tawh ki tawng ki phun san san ma deuh in,, Pasian aw nang kiang ong tung nuam ingh ci aa thu ngen ngen te na ngaih sun kik pak dih ve.\n4. Heh suak lua in na ta te han ding tai dingin na ki thawi thawi lai tak in,, ta deih mahmah napi anei kha lo te na ngaih sun lecin na heh na teng man lang tak in ong bei pah lel ding hi.\n5. Inn sung na ngawn hah lo siangsak lo ci-in khat pe peuh na hat sawm lai tak in,, lam gei aa inn nei lo te nun tak dan na mit kha in na bawl kik pak dih ve.\n6. Khual gam la napai ding teh vanleng,mawtaw tawh sau vei pi pai ding ci-in na mit si si nak pau lo zu zen sang, gam la pi tak khe tawh a pai ngeu ngeu te pai na ding ngaih sun in la tha lak na in nei in.\n7. Tu aa ka na sep na bel kigim lua mah mah na cih cih ma in, na sem nuam mah mah napi angah zo lo leh khut leh khe kim lo te nun taak dan ngaih sun in tawl dam na tha lak sawm zaw in.\n8. Mi khat amawh na gen nuam lua kisa na khut mekawk tawh na kawk sawm veva lai tak in, na nu sung pan na suah cil in mawh nei sa aa suak na hih lam na kik phawk kik dihve.\n9. Lung kiat nading thu khat pepeuh, neih leh lam, pil na ki cin loh na thu tuamtuam te tam mahmah tase leh ka mai lam nuntaak nading mah kangaih sut ka sep kul inteh cih ngaih sut theih na lung sim tawh mai tai tak in ma nawt in.\n10. Nop sak na, lung nop na acih te sin nuam sam ingh ei ci-in, thuum thuum taau taau ken, nang mahmah na ki pat khiat khit teh tua te sin kha pan ding hi teh.\n11. Khat leh khat ki tot ding bel [minutes] khat sung khawng bek ki sam hi.\n12. Lung kiim, et theih pian nading bel nai khat sung khawng hi thei hi.\n13. Mi khat na it na ngaih theih ding bel ni tawm vei sung zong sawt thei kha in teh.\n14. Mi khat na mang ngilh zawh nading bel na nun taak na abei ma dong mah hun ong bei ding hi.\n15. Mit tawh ki mu aa hoih na sak mawk mawk te atak pi in ngaih sun kha ken, ong khem thei mawk hi.\n16. Khang no nu mei te neih leh lam mah ci lua ken, tua te ni khat ni teh bei thei veve hi.\n17. Nang ongnui ong lungkim sak theite thu pibawl in.\nNa nu sungpan nasuah cil in akap sa in nasuak aa, na gei aa om teng bel na nui hiu hiau dinguh hi.\nNa nun taak sungin hih bangh in nakiim napaam aa om teng a nuih zawh nading hanciam in.\nNa sih ding ciangin na kiim na paam aa teng akap ngeingai dinguh hangin, nangna lungsim sungah nui hiuhiau zo lel dinghi teh.\n1. Kam ciam tawm piak in.\n2. Thu man thu tak mah gen den zaw in.\n3. Lawmhoih lawm kician nei hamtang in.\n4. Mi hoihloh na gensawm vet ken.\n5. Na sumlut na sumngah dantawh ki tuakin sumzat siam in.\n6. Na nasep na khat peuhpeuh ah siamsawm hamtang in.\n7. Guih theih kham theih tezangh ken, azangh sa khat nahih leh midang te na hawmsawn kha mahmah ken.\n8. Ip cip huai thu pawlkhat te genkhia kha mahmah ken.\n9. Gam tat hoih na in na nun taak na ong hoih sak zo ding hi.\n10. Ahih thei nakleh lei tawi, kawm cihte zangh keizaw in.\n11. Mi khat tawh naki hoding ciangin tua mi pa mai tang mah en hamtang in. [phone sung aa te bel hi lo]\n12. Nu mei khat vakzo ning nacih teh zii nei pan in.\n13. Na teek ciangin na zat ding sum pen, na khang no lai in khol in.\n14. Mi khat na huh lai tak in, mi dang pawl khat te gen siat na om thei te thu sim se ken.\n15. Nang gam tat na sim loh nang ong su sia ding om lo.\n16. Aang sung thei lua te tawh ki lawm ta se ken.\n17. Mi gam tat, mi gi lo pha deuh te tawh om khawm ken.\nNang sangaa pil zaw, hau zaw, tei zaw, thu mu zaw, mel hoih zaw, thu khat peuh peuh ah na phak zawh loh na liangko kikim zawh loh pihkhat te tungah lang bawl, lang pang, lung sim hoih lotawh gensia cih te zangh kha mahmah kei-in! [van ai zong, nu ngak tang vaal ahi zongin ih ngah zawh loh khat pen gensia nuamthei sese hi hang] Suang tum tungah ak tuui khia suk lecin ak tuui kitam dingaa, ak tuui tungah suangtum khiasuk lecin ak tuui mah kitam veve ding hi.\nItem Reviewed: NGAIHSUN MASA IN. Description: Rating: 5 Reviewed By: Cinpu Zomi


url: =Guta khat inn aluhma in apuanteng avekin suahkhia, banghang? :: ZOMI DAILY\nGuta khat inn aluhma in apuanteng avekin suahkhia, banghang?\nposted on 10 November 2017 at 11:29 am Lomkholna: China, News, Sawltak, World\nChina, Guangdong Province sungah pasal khatin aguaktang in innkhat buluh a, tuabang in agamtatna avekin CCTV pan Video Record naki bawlkha citciat hi. Shanghaiist News te genkhiatna ah tuapa pen innsung ah alutsim khitciangin aguaktang in kilehsuk kilehto kawikawi cihi.\nCCTV sungah tuapa pen kitel mahmah ahih manin, Chinese Police te’n kankhiapah uh a, asawtlo in ki mankhiathei hi.\nBanghang in inn buluh dingin na guaktang in kithawi, niklehpuan bangmah sitvetlo in innluh nahiam ci’n lamdang kisa in kidong hi.\nThu akidotdot ciangin tua gutapa’n Police te tungah agenkhiatna ah “kanik kapuan anitding deihlo kahih manin, hih innsung ah kalutsimma in avekin suahkhia in ka guaktang in alut kahihi” ci’n genkhia hi.\nVideo: Man strips naked before breaking into property to avoid getting dirty\nPolice Officer kahtin Chinese Media te tungah agenkhiatna ah akipatlam in hihpa pen alungsim akhuak amanmello “Mental Issue” aneikhat hiding in ki ummawh a, tuahangin niklepuan asilhlo hiding in ki ummawh masa cihi.\nAhi zongin thu kisitsit in, aki dotdot ciangin hih gutapa pen mihai, khuakmanlo nahi hetlo in, aki siangthosak mahmahkhat nahizaw cileltak hi.\nHih gutapa ii agutkhiat vankhempeuh amanzah akituat ciangin 36,400 Yuan (US$5481) bang phading cih kiza hi. Guga tezong mihai, khuak kicinglo hihetlo uh a, apil vallua nahihtuak zaw hi. Sawltak #zomidaily\nPrevious: Miimbang Pianni Ka’ Thelnahleeng ~ Pu Zokhai\nNext: Kham leh savunsit tawh akibawl dailenbuk khat US Dollar $100,000 tawh kizuak


url: =USCIS vai Topa tung ah lung muangna ding thu :: ZOMI DAILY\nposted on 26 April 2018 at 8:30 am Lomkholna: KingMang, News, Zomi\nUSCIS vai tawh ki zom in, “Kong gualzawhpih zohi, na lungmuang un” ci In taangko ding cihthu March 2, 2018 zingsang tungin in Topa aw za ing.\nKei pen kamsang thusuaknei cihbang hilo kahih ciangin, anuihzakhuai lel peuh ahih ding zumhuai kasa aa, pulakding hoihmaw hoihlo cih ka lung ngaingai phot hi.\nTua zawh nipi kalkhat Friday March 9, 2018 ciang in kawlte sia khat zin kanei uhhi. Siapa gen LST pawlkhat tawh confirmation ka ngah aa, Sunday March 11, 2018 ni in City Bible Burmese Church ah ka pulak hi.\nMarch 14, 2018 ni in Washington DC USCIS zumpi pan, Seattle USCIS regional zum pan leh Portland USCIS leh ICE zumpan thunei te tawh Portland aa om refugees services zum te, immigration sitnite, communities makai te, South America gam pawlkhat pan in palaite tawh kimuhna kinei hi.\nTua lai aa thunei te ong gen thute keima ciamtehna atom in:-\nA. USCIS pan in sapna lai nangah uh leh zum ah paiding hoih hi, limtak ong gensakding mi tawh paiun. Kawlgam mi 50,000 lak pan in 1,500 bek ki sam hi aa, mi khempeuh ki sam zenzen lo hi.\nB. Tell your compelling story, the officers will considers your case. (Ong ki ngaihsutsak ding hi)\nC. The immigration judge will considers your case. (Thu ong ki khen pah loding hi)\nD. You cannot be deported, unless the country where you came from will take you back.(Ong kipuak kikpah lo ding hi.)\nE. Unless the country has a treaty with the United States of America for the extradition of criminals.\nF. Green card leh citizenship ngahsa te kisamkik lo hi.\nApril 6, 2018 ni in Kawlgam pan in sia khat zin ong tung in, hivai teng akicing in kagen leh aman zong athu akician in kazak ciilna hi, upmawhthu tawh lung himawh loh nading in pulak ding hoih sa hi.\nTopa tungah lungmuangna neih ding thu teng:-\n1. “Situation of Human Rights in Myanmar” UN reports thu hang in human rights omlo, Kawlgam ah ong kipuakkik lo ding hi. (Myanmar rejects draft resolution on human rights. The Global New Light of Myanmar Sunday 3/25/2018)\n2. Israel mite Egypt pan ka honkhia in Canaan ah kapuak hi. Israel mite Egypt ah kapuakkik loh mahbang in, Kawlgam ah ong kipuak kik lo ding hi na lungmuang un.\n3. Israel te’n Canaan ah buaina tuamtuam aphut bangun US ah buaina kiphu hi. Ahang na tel nadingun Judges nasim un.\n4. No te kong tel sa nahi uh hi. 1 Peter 2:9 . . you’re chosen generation,\n5. Na vai teng uh Topa apun. Psalm 37:5 . . commit your way to the Lord…\n6. Mite muang kei unla Pasian muang un. Psalm 118: .. take refuge in the Lord..not to trust in humans.\n7. Gal simna in Topa aa hi. 2 Chronicles 20: 15 . . the battle is not yours, but God’s.\nMore: USCIS Letter vai tawh kisai: (Mimal muhna bek; legal advice hilo)\n8. Thagum hatna hi lo, Khasiangtho vang liatna hi. Zechariah 4: 6 . . but by My Spirit Says the Lord of hosts.\n9. A diklo na gamtatna teuh pan ki sikkik unla, Kamaipha ong zong un. 2 Chronicles 7:14 ..seek my face and turn from their wicked ways,… I will forgive their sin and will heal their land.\nPrevious: Nuupaa icih teh… ??? ~ Lengtong Pauno\nNext: Video: Ui in mawtaw hawlin vanzuakna saikhat nawkkha\nTulaai Leitung Thuthang Tuamtuam Updates December 5, 2015


url: =Puma King Top M.I.I Nat. FG - chaussures pour homme - terrain sec - marron - rouge\nPuma King Top M.I.I Nat. FG - Marron/ Rouge\nShort Puma IT evoTRG Touch - Asphalte/ Jaune\nMaillot Puma IT evoTRG Graphic - Jaune/ Asphalte\nShort Puma IT evoTRG - Noir Puma/ Rouge\nShort Puma IT evoTRG - Asphalte/ Jaune


url: =Ka Tunnu ~ Sia Do Khup :: ZOMI DAILY\nKa Tunnu ~ Sia Do Khup\nposted on 7 May 2021 at 11:50 am Lomkholna: Article, Dokhup, TuunlehZua\nKHUA LEH TUI ADINGIN KIPUMPIAK – Kansau ah ka Nu’ Pa Pu Pau Za Awn hausa hi a, inn tawm lua ahih manin khua kiphiat ding cih thu om hi. Tua hun laitak pen ka Pa meigongin a om laitak hi a, ka Nu a zikik dingin hel uh hi. Ka pu ten “Ka tanu Lia Do Zen Cing tawh na kiten nop leh Kansau ah hong teng un” ci uh hi. Mal Suangzang khua a teng ko beh tengin Kansau a teng dingin thukimna suai (sign) kai uh hi. Kansau khua a kip nadingin ka Nu meigong khat tawh kiteng dingin na kipumpiak hi.\nKA NU HONG PATTAHNA\nSang ka kah theih main khua nawl a, Zo lo ah anteh theipuam lo dingin hong tonpih hi. Maiteh loin ka om laitak un maipak bawm khuaithuum khat in ka mitmul lak hong deh a, tu dong a pawn om lai hi. Tawlpi khat ka kah khit ciangin bawmno khat dim maiteh leh maino hong puasak veve hi. Leitungah haksatna tuamtuam om ta leh i nuntak nading sep teitei a kul lam a thei dingin hong pantah hi. Haksatnate paulamin kizawldawh ding thadah ding hong phal lo hi.\nKa Nu in innkuan zingan ding bawl ahih manin ka nau neu pen Pauno (Sia Kham Sian Pau, ZYA) meisak ah hong tawisak hi. Neulai banah ka tutna hong kiliip ahih manin ka nau mei sungah ka kiasak kha a, tu dong a khutah a pawn om lai hi. Innkuan sungah nasem lo a, mawk om cihbang om loin i sep theih ciat sep ding hong pantah hi.\nKa nautegel hong donsak den a, amau suksiat khempeuh zong keimah hong mawhsakin hong tai zel hi. Kipawlna khat peuhpeuh ah khialhna a om ciangin makai pen mah hong kimawhsak ding ahih lam hong theisak a, makai min bek deih loin tavuan lakna mawhpuakna neih ngam ding hong sinsak hi.\nMAI LAM ADING HONG GELKHOLHSAK\nKa u in zi nei-in a muanhuai ciangin ka Nu in ka Pa tawh kikumin innpi panin inn hong tuanpih uh hi. Ka Nu in TB nei-in cidam khollo ahih manin ama sih khit ciangin innsuang losuang khat ka hih ding hong deihsak a, innsuang zo dingin hong gel kholhsak hi.\nKa pil ding uh hong deihsak mahmah ahih manin Singgial khua ah tanlang kah dingin hong kha hi. Tua lai-in Kansau ah sang om nailo mawk hi. Leitung ka zawh nadingin lungzuanna leh haksatna thuak dan hong kisinsak hi. Ka Pa in bawmno leh hakkolno hong bawlsak a, a dimin antang leh meh ka pua a, lel lua-in ka kah ciangin ka lawm ten hong dawn zel uh hi. Leitung pen kap liang mah a do ding ahih lam hong pantah khol hi.\nPHAM DING LAILUNG GELKHOL\nKa Nu dam lo semsem ahih manin lokuan zo nawnlo hi. Ka Pivom (Zel Khaw Ning) kiangah na hawh zelin “Ka tate adingin bangmah ka sep zawh nawnloh hangin khua sung pan kap sain hong ciah zel uh a, ‘Nu aw, Nu aw’ hong cih ciangun kei na om ing a, a lung uh muang tuam hi. Tun kei si ding ing a, inn ah kap sain a ciah uh hangin a khitui uh a nul ding kuamah om nawn lo ding” ci-in ka Nu na kap zel hi. Amau ading hilo tate ading bekin a nuntak sau nuam i Nute ahi uh hi.\nSEN TUNNU MUALLIAM TA\n1978 kumin “Na Nu sita ahih manin hong ciah in” ci-in hong kisam hi. Singgial panin Kansau ah ka ciah pah uh a, ka Nu in hong dawn thei nawnlo hi. Pialkhang ah ka Nu’ luang na kisial ta hi. Ka dah hangin ka kap se kei mawk hi. Hankuang ah a kisial ding ciangin ka Pa in kahtam hong lo hi. “Cing aw, nang a gol teng tawh om ding hiteh, kei a neu teng tawh na om ding hing, lungnuam takin na pai in aw” ci a ka Pa’ kahtam lawhna aw tu dongin ka bilkha ah ging zel lai hi. A gol teng a cih pen a sisa ka u Pau Suan Kam leh ka u Thang Do Lal a ci nuam hi a, a neu teng a cih bel kei, Kap Lian leh Pauno a ci nuam ahi hi.\nTUNNU NGAIHNA IN HONG TUN VANVAN ZEL\nKhangno khat ka hih ciangin ka Tunnu ngaihna in hong tun san pan mawk hi. Nu ngai lua-in ka kapkap a, Nu ngaihna late ka phuak zel hi. Tu dongin ka Nu ngai lua-in ka kap thei zel lai hi.\nI NU SISAN HANGIN\nI nute i sun ciat hi. Thuman ka gen ngamna pen ka Nu kiang pan ka ngah ahi hi. Ka Nu pen khanglui lai zununna leh misi zanhahnate ah lusu ngeiloin a tavuan a zo den khat ahi hi. Topa nasepna ah kum tampi zanmengin cialpi ka bawl zawh nadingin ka Nu a sun dingin Pasian in hong siam hi. A khua a tui khualna-in meigong khat tawh kiten ding a khensat bangin tuni ciangciang ka unau un mipi adingin nasep nopna lungsim ka Nu sisan pan ka ngah uh hi.\n2021 kumin thusia tampi a om tei hangin Nute’ Ni a zang lai dingin nang leh kei Topa in thupha hong pia ahih manin Topa hehpihna i phat hi. Keimah bangin Nu a nei nawnlote in zong lunglenna lamin la lo zawin “Ka Nu dam lai leh bang sem dingin hong deih tam maw” cih ngaihsunin i Nu’ deihna tangtunsak sawm ciat ni. Nu a nei lai khempeuh in zong midangte sangin i hamphat zawkna phawk kawmin i pianna Nu lungdam nadingin gamta kampau ciat ni. Topa Pasian in Zomite Nu’ thupha a sang ding leh Nu a lungdamsak mahmah dingin hong siam ta hen. Deihsakna lianpi tawh; Langh Do Khup ( Khuata mipi)\nPrevious: Khuangaih huai Yangon\nNext: Kikhelna (Conversion) ~ Dr. Ngul Khan Pau\nKawlgam Census a khiatna bang!!!\nMalaysia gamsung ah vankham RM22 Million manneiding kimankhia\nZAM Thupuak :: 14 Oct 18 (Khuado sapna)\nZIUSA genvailut teng tungah Genvai Piakkholh Kivuina Sum Don (5) ai donna\nTulaai Leitung Thuthang Tuamtuam Updates Jan 10,2015\nZAM Thupuak :: 13 August 2017 (Cidamna tawh kisai theihhuai pawlkhat)\nZato ah kideihlo ahih manin numeikhat lampi tungah nausuak\nZogam Khuahun ~ Pu Thangboi\nAsia Khangno Khawmpi (Asian Youth Day – Korea)\nZomi nam lamkhiatna ah khotang kipawlna i thu pitna ~ Tual Khan Suan


url: =3 GAWM PASIAN (TRINITY) @REV. THANG ZA KAP – Zomi Agape Church Inc\n3 GAWM PASIAN (TRINITY) @REV. THANG ZA KAP\nZomi Agape Church Inc > 3 GAWM PASIAN (TRINITY) @REV. THANG ZA KAP\nBy REV THANG ZA KAP on April 11, 2021 Sunday Sermons\nTRINITY – 3 GAWM PASIAN\n– PIANCIL 1:26\n“Tua ciangin Pasian in, “Eima lim, eimah hong sunin mihing bawl ni. Tuipi ngasate tung, huihlak vasate tung, ganhingte tung, le leitung a a bokvakte khempeuh tungah ukna neisak ni,” a ci hi.”\n– PIANCIL 3:22\n“Tua ciangin Topa Pasian in, “En un, mipa pen eite khat tawh kibang a, a pha le a sia thei hi. Amah in nuntakna singgah ne-in a hin tawntung khak loh nadingin i vaihawm ding hi,” ci hi.”\n– 3 GAWM PASIAN om lam a thei masa pen MOSES.\n– PASIAN tawh maitang ki mu kha pen MOSES bek om hi.\n– SIANGTHO, SIANGTHO, SIANGTHO : 3 vei i cihna in, PA, TAPA, KHASIANG THO a vek a i pahtawina.\nPASIAN in Vantung Mite tawh Thu Kikum Khawm Ngeilo:\n– HEBRU 1:13\n“Ahi zongin Pasian in ama vantung mite kiangah, “Na galte na khenuai-ah ka hong sikcipsak matengin ka taklamah hong tu in,” ci ngei lo hi.\n– HEBRU 1:5\n“Bang hang hiam cih leh Pasian in vantungmi khat peuhpeuh tungah, “Ka Tapa na hi hi. Tu ni-in na Pa ka suak hi,” ci ngei lo hi. Tua mah bangin, “Kei, ama Pa ka hi ding a, amah, ka Tapa ahi ding hi,” ci-in zong kam pau ngei lo hi.\n3 GAWM PASIAN KHAT:\n– I JOHN 5:7-8\n“Hih thu-ah teci a pang thum om a, 8tuate pen Kha, tui, le sisan ahi uh hi. Hih thumte’ teci panna kibang kim hi.”\n– JOHAN 1:1/14 ”\n(1) “A kipat cil-in Thu na om a, tua Thu, Pasian tawh na omkhawm a, tua Thu, Pasian ahi hi.”\n(14) “Tua Thu mihing hong suakin kote lakah hong om a, itna nei-in citak mahmah ahih manin Pasian’ pianzia a neihna ka mu cian uh hi. Hih pianzia pen Pasian’ Tapa khat bek hihna tawh a neih pianzia ahi hi.”\n– MANGMUHNA 4:8\n“Tua ganhing lite in kha guk ciat nei-in, tua a khate’ sunglam le a pualamah mittang a dimtakin om a, a sun a zan tawlnga loin la sa uh a, “A beisa, tuhun, le a tawntungin a om Vanglian Topa Pasian, siangtho hi, siangtho hi, siangtho hi,” a ci uh hi. ”\n– 2 KORIN 13:14 :PAUL in thupha apiak teh\n“Topa Jesuh Khrih hong hehpihna thupha, le Pasian’ hong itna, le Kha Siangtho tawh kikholh theihna, note khempeuh tungah hong tung tahen.”\n– MATTHAI 3:16-17\n“(16) Jesuh a kituiphum khit phetin tui sung panin a paikhia pah hi. Tua laitakin vantung hong kihong a, vakhu bangin Pasian’ Kha Siangtho hong kumsukin ama tungah a khawl a mu hi. (17) Tua sung mahin vantung panin aw khat hong ging a, “Hih pen ka it mahmah ka Tapa hi a, ama tungah ka lungkim mahmah hi,” a hong ci hi.”\n“Tua ahih ciangin note pai unla, midang khempeuh, keima nungzui mi suaksakin, Pa min, Tapa min, le Kha Siangtho min tawh tui sungah na phum un.”\nPA min. : LATE 83:18, LATE 68:4, YAHWEH\nTA PA min : YAHSHUA, MESIAH, ZEISU\nKHASIANG THO min : RUAH, PNEUMA\n– PIANCIL 18:1-5\n(1)”Mamre tawsaw gei-a Abraham a omna-ah Topa hong kilang hi. Abraham a puanbuk kong gei-ah sun nisat laitakin tu-in a om laitakin (2)a khuadaktoh leh, ama mai-ah mi thum na ding hi. Amah in amaute a muh ciangin amaute a dawn dingin puanbuk kong panin va tai a, leilakah kunsukin,. (3)“Ka tote aw, nong hehpihna-un na sempa hong kheng kei un. (4-5) Na nasempa’ kiang hong tung khin na hih khit buangun na thahat kik nadingun an tawmkhat ka va lak kikal sungin tui tawmkhat lasakin na khe uh sil unla, sing nuai-ah khawl un; tua khit ciangin paisuak un,” a ci hi. Tua ahih ciangin amaute in, “Na cih bangin hong hih in,” a ci uh hi”\n– PIANCIL 18:9-14\n(9)”Amaute in ama kiangah, “Na zi Sarah koi-ah om ahi hiam?” a ci uh hi. Amah in, “Puanbuk sungah om hi,” a ci hi.\n(10A) maute khat in, “Tuzawh kha kua khit ciangin kong paikik taktak ding a, na zi Sarah in tapa khat nei ding hi,” a ci hi. Sarah in ama nung puanbuk kongah na ngai hi. 11Tu-in Abraham le Sarah teek ta uh a, a kum uh ham hi. Sarah a numei ngeina teng tawpta hi. 12Tua ahih ciangin Sarah amahmah nui-in, “Kei ka teek khit, ka topa zong a teek khitin tua bang hi thei nawn ding ahi hiam?” a ci hi.1Pe 3:6.\n(13) Topa in Abraham’ tungah, “Bang hangin Sarah nui-in, ‘Tu-in kei teek ka hih ciangin ta nei takpi ding ka hi hiam?’ ci ahi hiam? (14)Na khat peuhpeuh Topa a dingin haksa lua ahi hiam? A kisehsa tuzawh kha kua ciangin nang kiangah kong paikik ding a, Sarah in tapa khat nei ding hi,” a ci hi.”\n– JOHAN 14:16 : JESUS, THE FATHER, ANOTHER COMFORTER (HOLY SPIRIT)\n“Keimah in Pa kiangah ka ngen ding a, note tawh a omkhawm tawntung dingin Thuman a hong lak Kha Siangtho, note hong Huhpa ding a hong pia ding hi.”\n– JOHAN 17:21\n“Pa aw, amaute khempeuh pumkhat a suahtheih nadingun ka hong ngetsak hi. Nangmah in kei na hong sawlna thu leitung mite in a uptheih nadingun ei tegel pawlkhat ihih mah bangin amaute zong eite tawh pawlkhat hong hi tahen.”\n– 3 GAWM PASIAN KHAT A NASEP NA UH K IBANG LO:\n1) PA PASIAN NASEP. : MATT 6:9\n2) ZEISU NASEP : HEBRU 9:22, MARKA 16:17-18, I JOHN 2:1-2\n3) KHASIANG THO NASEP : JOHAN 16:8-15 (JEHOVAH WITNESS), 1 KORIN 2:11 (UPC) , 2 PETER 1:20-21 (AG)\nPA PASIAN leh ZEISU kibang lo:\n– JOHAN 14:23\n“Jesuh in, “Kei hong itte in ka thu zui ding uh hi. Ka Pa in zong it ding a, ka nihun tua mite kiangah pai-in amaute tawh ka omkhawm ding uh hi. 24Kei hong it lote in ka thugente zui lo ding uh hi. Tu-a na zak uh thute pen keima thu hi lo a, kei hong sawl Pa Pasian kiang panin a hong pai thu ahi hi. ”\n– JOHAN 17:5\n“Pa aw, leitung a kipiansak ma-in nang tawh i neihkhawm na pianzia mah tu-in nangma omna munah hong pia ta in.”\n– SAWLTAK 7:56\n” En un! Vantung kihong a, Pasian’ taklamah Mihing Tapa a ding ka mu hi,” a ci hi.”\n– MATT 26:53\n“Ka Pa kiangah ngen hi leng, vantung galkapte hon sawm le hon nih val, thakhat thu-in hong puakpah theih ding lamtak thei lo na hi hiam?”\n– EFESA 1:2\n“Eite’ Pa Pasian le Topa Jesuh Khrih in note tungah dikna le nopsakna thupha hong tungsak tahen.”\n– JOHAN 14:6\n” Kei lo tawh kuamah in ka PA kiang a tung kei ding hi.”\n– MATTHAI 9:6\n“Ahi zongin Mihing Tapa in leitungah mawhmaisak theih nading thu nei hi, ci-in na theih nadingun kong lak ding hi,” a cih khit ciangin khutlekhezaw mipa kiangah, “Tho in; na lupna pheek pua inla na inn-ah ciah in,” a ci hi.”\nTHUNGET TEH> Kipatna: ” Vantung a om kote PA aw………” Tawpteh : ….ZEISU min tawh kong ngen hi.\n– I TIMOTY 1:2\n“Thu upna sungah ka tapa taktak ahi Timoti tungah lai ka hong khak hi.”\n– JOHAN 14:8-9\n“(8) Tua ciangin Filip in, “Topa aw, Pa hong lak lecin ka lung uh kim pah ding hi,” a cih leh (9) Jesuh in, “Filip aw, hih tanvei omkhawm khin napi kei hong thei nai lo lai na hi hiam? Kei a hong mu khinte in Pa a mu khin ahih manin bang hangin, ‘Pa hong lak in,’ ci thei na hi hiam?”\n– JOHAN 1:18\n“Kuamah in Pasian mu ngei lo hi. Pasian tawh a kinai pen, Pasian mah ahi Tapa khat bek in Pasian hong kilangsak hi.”\n– KOLOSE 1:15\n“Khrih pen a kimu thei lo Pasian’ lim hi a, a kipiangsak khempeuh lakah tapa upa pen ahi hi.”\n– JOHAN 6:46\n“Hih bang ka cih ciangin Pa tawh a kimu khin ngei om hi, ka cihna hi lo hi. Pasian kiang panin hong pai pa bek in Pa a mu ngei ahi hi.”\nZEISU PASIAN LEH KHASIANG THO KI BANG LO:\n– MATTHAI 4:1\n“Tua ciangin Dawimangpa’ ze-etna a thuak dingin Kha Siangtho in gamlakah Jesuh a paipih hi.”\n– JOHAN 16:7\n“A taktakin ci lehang, kei paikhia kei leng note hong Huh ding pa hong pai lo ding a, kei paikhia leng note hong Huh ding pa hong sawl ding ka hih manin kei va paikhia leng note a dingin hoihzaw tham hi.”\nVANTUNG ah teci pang thum om a, Leitung ahzong, Teci pang thum mah a om hi:\n“(7) Hih thu-ah teci a pang thum om a, (8) tuate pen Kha, tui, le sisan ahi uh hi. Hih thumte’ teci panna kibang kim hi.\nVANTUNG : PA, TAPA, KHASIANG THO\nLEITUNG : KHA, TUI, SISAN\n– MATTHAI 24:37-39\n“(37) Noah hun lai-in up hun lohpi khatin tuiciin a tun bangin Mihing Tapa zong up hun lohpi khatin hong pai ding hi.(38) Tuiciin a tun ma hunin, teembaw sungah Noah a tum ni hun ciang dong, mite in anne zune-in om uh a, mo kipi, mo kikha-in nuntak ngeina bangin om uh hi. (39) Tuiciin hong tungin tui in mi khempeuh a tupcip hun ciang dong, kuamah in bangmah a theih loh mah bangin Mihing Tapa hong pai ciangin zong kuamah in theikhol lo ding uh hi.”\nTUIPHUMNA (BAPTISM) :\n– 1 KORIN 1:17\n“Khrih in tuiphum nasep a sem dingin kei hong sawl lo a, Lungdamna Thu a hilh dingin a hong sawl bek ahi hi. Ka thuhilhna-ah zong thugen siamna le pilna a nei ka hi kei hi. Tua bang hi kei hen la, pilna le gen siamna a nei hi leng, Khrih in singlamteh tunga a thuakna thu in vangliatna a neihna hang kisa lo kha ding hi.”\n– JERIMIAH 2:22\n“Vuttui tawh kisilin satpiang tampi na zang zongin na mawhna nin ka mu lai veve hi, Topa Pasian in kong ci hi.”\n– MATT 3:11\n“Na kisikkik khitna uh a kilat nadingin tui sungah note ka hong phum a, ahi zongin kei nungah a hong pai pa in Kha Siangtho le mei sungah note hong phum ding hi. Tua a hong pai ding pa pen kei sangin nakpitakin lianzaw a, ama khedap a tawisak ding nangawnin ka kilawmzo nai kei hi.”\nPASIAN 3 MAW 1?\n– 1 KORIN 3:6-7\n“(6) Keima nasep pen khaici vawh hi a, Apollos’ nasep pen tuibuah hi a, ahi zongin a khangsak pa ahihleh Pasian ahi hi. (7) Khaici vawh pa le tuibuak pa a thupi hi lo a, a khangsak Pasian a thupi hi bek hi. ”\nVANTUNG ah PASIAN bangzah mu ding:\n– MANGMUHNA 21:22-23\n“manin tua khua sungah biakinn dang ka mu kei hi. 23Pasian’ minthanna vang pen khuavak hi a, Tuuno zong meivak hi khin ahih manin tua khuapi in nitaang le khataang cihte kisam lo hi.”\n– MANGMUHNA 4:5\n“Tua tokhom kimkotah tokhom sawmnih le li om a, tuate tungah puanpak silhin kham lukhu a khu upa sawmnih le lite tu uh hi.”\nREV THANG ZA KAP


url: =Zo People (Zomi) once reigned over central Burma ~ Dr. James Dongno :: ZOMI DAILY\nZo People (Zomi) once reigned over central Burma ~ Dr. James Dongno\nposted on 1 November 2016 at 12:09 pm UTC+9:30 Lomkholna: Article, JamesDongno, Politics\nZomi te Kawlgam laizang ah kumpi-gam nei-in i teeng ngei hi\nEi Zomite mualtung i tun ciangin, nuntak haksa, an kham lo-in haksatna tampi i tuah ciangin i lung neu thei hi. Tua ahih ciangin, zaanggam aa teeng mite sangin, hamsiazaw kisa-in mibaan zo lo, ahehpihhuai minam khat peuh i kisa kha thei hi. I tangthu limtak i en pha ding hi. Hih anuai aa mipil tampite-in, ipu-ipa Zomite bangzahin, na thahat ngei-in, Kawlgam laizang teng ah, Zo kumpi-gam, Zominam khatin, Zogam, Zolei na nei-in na maang ngei uh cih a ciaptehna uh panin i theih ciangin, mimawkmawk hi lo-in apicing minam khat i hihna i mu thei hi. Tua bang aa minampi i hih pen ‘Zo’ cih minam min simloh min dangin ong pia thei lo hi. Zomi i hih manin a kipaak huai minam i hihna i tel nadingin anuai aa bangin i mu thei hi.\nThese are historical evidences that the Zo (Jo/Yo/Shu) people, once had ‘dominion’ over the area what is now Popa, Pagan – Nyaung Oo, Mandalay, Sagaing, etc. in central Burma for over eight centuries. Hih tangthu ciaptehnate-in, Zomite hunkhat lai-in Popa, Pagan-Nyaung U , Mandalay Sagaing, Kyaukse khawngteng ah na tualbial in kum 800 val sung bang Zogam ukna na nei ngei uh ahihna ong lak hi.\nExcerpt 3 ZO PEOPLE (ZOMI) ONCE REIGNED OVER CENTRAL BURMA. ( fr.p 8 of Rethinking Our Identity — Dr J Suan Za Dong)


url: =Singapore ah numei te puansungsilh aguksakzel pasal khat kimanta :: ZOMI DAILY\nposted on 14 October 2017 at 3:23 pm Lomkholna: News, Sawltak, Singapore\nUpdate: Singapore ah numei te puansungsilh aguksakzel pasal khat kimanta\nSingapore, Bedok vengsungteng ah numei te puansungsilh “Bra” aguksak zelzel pasalpa pen kimanta hi ci’n zanni Friday ni in Police te’n genkhia uhhi. Tuapapen kum 26 aphakhin khat ahihi.\nSingapore, Bedok Reservoir Road sung aom Block 135 ah abeisa Monday ni in puansungsilh kigu aom ciangin Singaore Police te ki zasak a, tuapan in palik te’n tuapa pen azon akipan uh ahihi.\nCCTV panin aki Record kha Video tetawh kancianna kibawl in, aki zonkhiat kipanpah hi. Bedok Police Division officers te’n Thursday ni in Bedok Reservoir Road sungteng mahah tuapa pen mankhia theipah uhhi.\nHihpa gamtatna pen guktat gamtatna, vanzu mah suak ahih manin, kum 3 bang thong kiatheiding cih kiza hi.\nSingapore, Bedok Reservoir Road sung aom innkhat ah pasal khatin numei te puansungsilh “Bra” aguksak laitak CCTV panin Video Record kibawlkha a, Social Media ah ki khahkhia hi.\nBedok Reservoir Road, Block 135 aom innpualam ah October 09 sunlam 12:30pm hunpawl in pasal khatin Bra puansungsilh aguk laitak akimu ahihi.\nTua CCTV Video sungah pasalkhat Phone kiho kawmkawm in paiphei hi. Phone akiho aman ciangin akiim apam enkawikawi masa in, kuamah omlo cih atheih ciangin tua pasal pa’n puan tuamtuam tampitak akikhaikhawm zihziah lakpanin numei te puansungsilh khat gukhia citciat hi.\nHih a puansungsilh aki guksak numeinu pen kum 26 aphakhin, Chen akici khat hi a, ama genna ah abeisa khakhat khanih hunpawl akipan ka puansungsilh khatkhitkhat mangden cihi.\nTuaciangin banghang in akua in ka puansungsilh hong guksak sesehiam cih theihnopna tawh innpualam ah CCTV thuahsak hi. Tua athuahzawh asawtlo nung October 09 ni in pasal khatin tua numeinu ii a puansungsilh aguksak laitak CCTV panin ki Record kha takpi hi.\nVideo: Man caught taking woman’s bra at Bedok Reservoir Road Block\nNumeinu in agenna ah hihpen akhatveina hihetlo dinghi. Abeisa inzong ka puansungsilh pen 4 leh 5 mang mangkhin a, tuate zong hipah mahin hong guksak hiding hi ci’n genkhia hi.\nHih thupiangteng CCTV panin amuh ciangin tua numeinu inzong Police Report bawlpah cihi. Numei te puansungsilh leh bombi sungten azatlai alunggulh citciat omthei hihtuak hi 🙂 Sawltak #zomidaily\nPrevious: Mithak ~ JK Kam\nNext: Singapore ah Myanmar innteeng nasemkhat inndawl 18 pan kia in si


url: =Mi haksa, mi genhak te bangcih zawh theihding (Part 1) :: ZOMI DAILY\nposted on 1 October 2018 at 9:29 pm Lomkholna: News, Siamsin\nNisim nuntakna ah i hopih ngampakloh, ki muhoih ding i ut luatloh, haksa i sak mi omthei hi. Tuate tungah bangcibangin kizopna ah zawhna ngah thei ding hiamcih tawm gen ding hihang.\n1. A thugen te hoihtak ngaihsak in. Mi a tamzaw te in thu gen nuam mahmah uh hi. A thugen a ngai ding mi deih mahmah uh hi. A ma gennop teng kiciantak na ngaihsak kei leh na thugen a bilsungah lut ngeilo ding hi. A lungsim tawng ah bangthu omhiam cih na tel dongin ngai dide phot in. A kampau tuh kei in.\n2. Na lungsim daisak in. Na lungtang kisaina ngai inla hithiat in. Linglawng gawp kei in. Bangthu khat peuhpeuh hong genzong na lungsim kemcing in.\n3. Mawhsak ngei kei in. Thu khat peuhpeuh hong genciangin a hizongin, a sumbawlna, a innkuan sungthu, a lawm te tawh a kizopna khat peuhpeuh ah a ma mawhna genkik kei in. Khialteh ci kei in.\n4. Zahtak bawl in. Koi bang koi bangin hong hopih zongin zahtakbawl in. A zahtak mahmah dan in om lecin na kamtawh thutampi na gensangin a lungsim na zo baih zaw ding hi.\n5. A deihbang hiam cih thei in. Nang tungah hong gen thute hangin a lungsim sungah bang deihna omhiam cih telcihtak telsawmpah in. Na hihtheih ding leh ‘hong huhnuam mah sing e’ ci lel in.\n6. A innkuanpih te zahtak bawl in. Kisap a neih na muhleh huhsawm in. A mahbek hilo in a innkuanpih, a zite, a tate, phatsak in. A melhoih hi ci in. A nasep uh thupi hi cihsak in.\n7. A hehna leh a lungneuna hong gen mi tungah kawlphot in ci kei in. Na lungsim khiam in cipah kei in. Tua te in hehna leh lainatna te behlapzaw thei hi. A lungkim dong na gensak khitciangin a hehhuai taktak mah hi, laina huai taktak sa mah ingh cihsak lecin a mai na mu zaw pah ding hi.\n8. ‘Thei mah ing, telta ingh’ ci pahpah kei in. Na theihtheihsa thu hong gen a hizongin a theinailo bangdan in om in. Ki hilhhilhsak phot lel in. A lungkim hun hong tunciangin na deihna gen lecin 90% a ngahkhin na hihi.\n9. A thugen laitak mawk nuih kei in. A tawntungin nuih mai seisai sekei lel in. Tua in zahpihna leh uplohna tawh kibang kha thei hi.\n10. Thu nial ding peuhmah ngaihsun kei in. A thu na nialsawm limlim leh a inn ah hawhsawm kei in. Ki lemna a bawl dingin pai kei in. Na deihna a ngen dingin kipan kei in. A tawntung a hikei zongin tawmvei sungbekbek thukimpih sawm photphot in.\nNang a’ding phattuamna khat peuhpeuh hong piak leh Zomi Siamsin Library Post ki lungdam mahmah hi. Nang a’dingin a kibawl hi aa na phattuampih ding deihna bulpi tawh a hithei zahzah thuhoih te hong kisuaksak zel hi. Lungdam mahmah!/ Siamsin Library\nPrevious: Khuahun kikhel zuih kul ~ Pau Khat Suan\nNext: Midang le nang kibang lothei ~ Job Cinpi


url: =Kua thupizaw? ~ Hau Za Cin :: ZOMI DAILY\nposted on 19 December 2015 at 10:25 am Lomkholna: Article, Hauzacin\nMihing Khapi tungah kahte maw, Pasian leitungah hong pai? July 21, 1991 niin mihing Khapi (Moon) tungah khe tawh a pai kum 22 cinna hong phawksak a, tua mite in America mi Appollo 1 na ah tuang Neil Armstrong leh Edwin Aldrin tea hi uh hi. Amaute nih in leitung thupiang ciamtehna (history) ah mun lianpi a tang uh hi. Bang hang hiam cih leh leidang, planet dang ah a khe uh tawh a pai masa penpen tea hi uh hi. Mihingte vantung lam thu lamdang theihsawm in khualzin zin uh a, America bek panin zong mi 12 in khapi tung sikta uh hi.\nTua pan sawtlo nungin vantungah khua kibawl dinga leitung pan in van lam khualzinna tawh tua khua ah kizin dingin lametna lianpi mipilte in nei uh a, vaihawm uh hi. Mihing te in Pasian bawlsa a lamdanna nakpi takin theita uh a, uplahna leh muanlahna tampite zong thu thak theihna leh pilna khangto in kibehlap zel ahih manin beisak pah ding hi. Tua pilna in kiniamkhiatna leh niamzaw hihna kitheisak a, Pasian thupina teh dingin zong ngaihsun zo nawnlo uh hi.\nHih thusim pen van lam a siamna nei, Khapi tung kahte in thei uh a, James Irwin, Appollo 15-na tuangte laka khat in 1971 kuma Khapi tunga tuk uh ciangin, “Pasian om ahih lam tua Khapi tung ka om sung uh nai tawmvei sungin zong ka thei hi,” ci hi. Amah Southern Baptist ah upakip (Upa ordained) hi a, Jesu hong gupkhiatna Thupha leitung khempeuh ah a gengen khat ahi hi.\nCharles Duke, Appollo 16-na a khahkhiapa in kum 1972 kumin Khapi a zin zawh kum khat a cin ciangin Jesu ah a nuntakna pia in Pasian a mang taktak hi. Amah zong gupna thu a gengen khat, mite a hanthawn leh mite a hilh khat a hong hipah hi. Tuma lama van lam siamna nei leh tu lai a siamna neite America gam ah Pasian thu puak khiat leh a thu ‘a sin-a sinna’ ah nakpi takin pan a la uh hi. Khapi tunga a tuah, a muh, a theihte un hamphatna leh Jesu thu genna ding thupha a tamdiak ngahsak bangin ngaihsun uh hi.\nA lamdang leh uphuailo phial thu kum 1969 July 21 niin mihing Khapi tungah pai cih thu a kizak ciangin tulai thupiang taktak hi (facts today) cih leh kum zalom 21 na tawplama thupiang thupi pen leh lamdang, mihing te lamet vala Pasian nasep hong kilatna hi ciin kiciamteh ciat hi.\nMihing Khapi tungah Khe Tawh Pai: Mihingte thusuutna sungah a lamdang mahmah thupiang khat ahi hi. Ahi zongin, a taktak in cileng – Pasian leitungah khe tawh hong vak sangin lamdanglo zaw thamtham hi. Tua mah bangin Khapi tung kahte in zong, “Pasian lei leh van bawlpa, khatvei lai a (hunkhat lai a) leitungah mihing banga hong vak Nazareth Jesu sanga thupizaw leh lamdangzaw omlo hi. Ama’n mawhmaina, sihna pan thawhkikna hong kumpih, hong puak a, nuntak tawntungna zong Amah a umte adingin pia thei hi,” ci uh hi.\nTua hi a, nang kua thupi na sa zaw a, tu ni in – Khapi tung kahte maw, Pasian leitungah khe tawh hong vakna? PS: Khut tawh ka gelh tangtang hunlaia ka article khat hi. Hau Za Chin Suante, Ni 21.2.1992 STH Hostel Room 8, 15:45 PM\nPrevious: Na hi citciat se hi\nNext: Japan Gal Sung Dawi Havang Kal Pan – 3


url: =LUNGDAMBAWL THUPUAK – FGA Tulsa\nLungdam bawl hun hong tun sim in, innkuan kim ciat ah lawpna le lungdam na om in, thu um mite ki kaikhawm in, hun nuam ih zat khop ding ki ngaklah mahmah hi. Tu zingsang ka thawhphet in Topa tungah thu nget na khat ka nei hi. Topa aw, tutung Lungdambawl tawh kisai nidang a ka zak ngeite leh ka hun zat ngeingeite a hi lo adang hong pia ve ci-in ka ngen a ka ngak pah hi. Topa in thu namnih ong mu sak thute mipihte tungah gen khia pah ning ei ci-in lai kong khak pah hi. Ka koh masak pen ahih leh ka it ka pasal ahi hi.\nTu kum M.Div class khat ah Thuciam Thak tawh kisai ka Sia pa in, ama laibu bawl tawh kikup na khat ong neipih hi. Ka siapa min pen “Mark Allen Powell”a hi hi. Amah pen Lutheran pawlpi sungah mi theih mahmah khat hi in, laibu zong tampi at hi. Siapa laibu at khat pen, “Cashing The Eastern Star,” cih hi in New Testament II ah ka sin uh hi. Hih laibu laimai 157-184 dong, “Magi” cih kammal tawh kisai thu hi. Tedim Lai Siangtho ah nisuahna lam pan hong paite mipil ding leh misiam kumpi dingin kingaihsun tawntung hi. Ahih hangin hih laibu sungah “Migi” cihte pen sila hi in, kumpi inn-ah a tote-un a bawl siat theih zel te hi. Bangmah sinna theihna a nei lo a a hun uh a mawk bei sakte hi, ki ci mawk hi. Kei zong ka lungkim thei lo-in, “Sia aw na laibu in ka neu tung a kipan ka upna khat ong suksiat sak hi, hih laibu pen kei a dingin thupi lo hi,” ka ci hi. Siapa in,“No nisuah lamte in mipil ding kumpi ding in na um mah uh hi,” ci in hong dawng hi.\nTua ka lungkim theih lohna pen tu zingsangin Topa in ong dawng ahih manin lungdam mahmah ing. Bangmi bangmi hi taleh sila ahi a, to ahi zongin Jesuh kiangah a pai uh ciangin, bia dinga a pai uh ciangin, mipil suah uh hi. Kumpi suah uh hi. Halehluijah! I Peter 2:9 “Ahi zongin note pen Pasian in a hong teelkhiat minam, Kumpi siampi pawl, a siangtho minam, Pasian’mite na hi uh a,khuamial sung panin a hong sam khiapa’ nasepna a lamdangte a genkhia dingin Pasian in a hong teel mite na hi uh hi,” na ci hi.\nThu nihna a hong lahkhiat pen, “Ni suahna lam” cih kammal khiatna ahi hi. Ni suak cih pen hun kipatna hi tawntung hi. Khua vot in khuahun a nop mahmah laitak hun hi. Mite zong zingtho in ih tha a dim hun ahi hi. Tu ni bang sem ding bang bawl ding ci-in ih kithawi hun ahi hi. Nisuah hun ih lap khak leh zekai cih om lo hi. Lisu minamte in nisuah hun ah a kongkhak teng uh hong khia in, maitaina tawh dawn uh a, nupa kitot khak ding pelh hamtang uh hi. Bang hang hiam cih leh thupha pen zingtungin vak kawikawi a, a maitai te inn sungah lut pah hi, ci-in (sia Pauneu gen ngei) ong ki gen ngei hi.\nTopa ong piak thu nihte te tung pan: Topa Jesuh bia nuam a, a zuan khempeuh ih Topa in, mipil in siam hi. Kumpi nam in siam hi. Siampi nam in siam hi. Mi siangtho nam in siam hi. Damna pia hi. Hauhna pia hi. Khan sauna pia hi. Liim leh vaang pia hi. Leitungah bangbang a tuak zongin Topa sungah nuam sa ngiat hi. Jesuh tawh ih kipat nak leh nisuak hi tawntung a, zekai ngei lo hi. Tu ni-in Jesuh kiang ih zuat leh nisuak hi, mai lam ki mu khol thei hi. Nitum ding zong lauhuai nawn lo hi. Ih Topa bia dingin zuan ciat ni.\nPastor Don Ngaih Lian 12/06/13\n← Pastor-te I Sawltak Maw!\nNA NAMSAU A PAIAH SIATKIK IN - Robert.N.K Hau, Ngaizawl →